Die Al-Aqsa-moskee (Arabies: المسجد الاقصى Al-Masjid al-Aqsa, [ʔælˈmæsdʒɪd ælˈʔɑqsˤɑ], luister (hulp·inligting), letterlik: "Die Verste Moskee"; Hebreeus: מסגד אל-אקצא Misgad al-Aktsa) verwys gewoonlik na die suidelike moskee in Jerusalem. Die Islamitiese reg bepaal egter dat die hele kompleks wat vandag as die Al-Haram al-Qudsi al-Sharif ("Die Geseënde Heiligdom") aan Moslems bekend is, insluitende die Rotskoepel, deel is van die Al-Aqsa-moskee. Die moskee se vergadersaal kan ongeveer 5 000 aanbidders huisves, terwyl die moskeekompleks in sy geheel etlike honderde duisende kan akkommodeer. Die regering van Israel het die Moslemraad, die Waqf, volle administratiewe beheer oor die kompleks gegee. Niemoslems word nie toegelaat om die moskee te betree nie. Baie mense glo Salomo se tempel het eens op ’n tyd op die plek gestaan waar die moskee tans opgerig is. Daar word geglo die Romeinse keiser Titus (toe nog ’n generaal) het in 70 n.C. die Joodse tempel wat deur koning Herodes op die plek herbou is, vernietig.


San Salvador (Spaans vir: "Heilige Verlosser") is die hoofstad en grootste stad van El Salvador. Die stad het 'n bevolking van 257 754 in 2015 gehad en 'n oppervlakte van 71,45 km². Wikimedia Commons het meer media in die kategorie San Salvador. (es) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Laos Kip is vanaf 1952 die geldeenheid van Laos. Dit is een van die enigste geldeenhede in die wêreld waar geen laer denominasies bestaan nie (byvoorbeeld: 1 dollar = 100 sente, maar 1 kip = 1 kip). Hierdie artikel is ’n saadjie. Voel vry om Wikipedia te help deur dit uit te brei.


Die term Russiese Rewolusie kan verwys na: Die Russiese Rewolusie van 1905, wat deur tsaar Nikolaas II van Rusland onderdruk is. Die Russiese Rewolusie van 1917, wat weer onderverdeel kan word in die Februarie- en die Oktober-rewolusie en wat eindelik sou lei tot die stigting van die Sowjetunie.


'n Wortelgetal word gebruik om 'n Irrasionele getal presies voor te stel deur van wortels gebruik te maak. Ander maniere om irrasionale getalle voor te stel, is met skattings. 'n Akkurate desimale vorm van 'n irrasionale getal sal 'n oneindige aantal desimale plekke hê. Irrasionale getalle kan in geen vorm, behalwe met die wortelteken, akkuraat geskryf word nie.


Sjogoen (将軍, shōgun?) luister (hulp·inligting) is 'n militêre rang en historiese titel in Japan. Sjogoen is die Japannese woord vir "generaal". Dit bestaan uit twee kanji karakters: sjo, wat "kommandeur" of "aanvoerder" beteken, en "generaal", of "admiraal", en goen wat "leër" of "troepe" beteken. Die moderne rang is ekwivalent aan 'n Generalissimus, Hoofgeneraal of Opperbevelvoerder. As 'n titel, is dit die kort vorm van sei-i taishōgun (征夷大将軍:せいいたいしょうぐん, sei-i taishōgun?), die regerende individue op verskillende tye in die geskiedenis van Japan, wat tot 'n einde gekom het toe Tokugawa Yoshinobu die amp aan Keiser Meiji afgestaan het in 1867. Die kantoor van 'n Sjogoen staan bekend as 'n "sjogoenaat" of in Japannees bakufu (幕府:ばくふ, bakufu?). laasgenoemde beteken letterlik "'n kantoor in die tent", en het oorsponklik "die huis van 'n generaal" beteken, wat 'n "private regering" voorstel.


Play media Vandana Shiva (Hindi: वंदना शिवा; geb. 5 November 1952, Dehra Dun, Uttarakhand, Indië) is 'n fisikus, ekofeminis, omgewingsaktivis en skrywer. Shiva is tans woonagtig in Nieu-Delhi en is verantwoordelik vir die publikasie van meer as 300 verhandelinge in vooraanstaande tegniese joernale. Shiva het deelgeneem aan die nie-geweldadige Chipko beweging tydens die 1970's. Die beweging waarvan die meeste deelnemers vroulik was het die taktiek aangeneem om bome te omhels om te verhoed dat hulle afgekap word. Sy is een van die leiers van die Internasionale Forum oor Globalisasie, (saam met Jerry Mander, Edward Goldsmith, Ralph Nader, Jeremy Rifkin en andere) en 'n leiersfiguur in die wêreldwye solidariteitsbeweging bekend as die alterglobaliseringsbeweging. Sy maak voorspraak vir die wysheid van tradisionele praktyke soos blyk uit die onderhoud met haar in die boek Vedic Ecology (deur Ranchor Prime) wat handel oor Indië se Vedic erfenis. Sy is ook bekend vir haar luide kritiek teen Westerse maatskappye soos Monsanto om patente op lewende wesens te verkry. Haar verweer is dat hierdie genetiese veranderde saailinge die tradisionele gewasse sal verplaas en 'n nuwe soort kolonialisering verteenwoordig.


L kan na een van die volgende onderwerpe verwys: L, die letter (L – l) l is in die SI stelsel die internasionale simbool vir die lengte (sien meetkunde).


S kan na een van die volgende onderwerpe verwys: S, die letter (S – s) s is in die SI stelsel die eenheid van tyd in sekonde. S is in die SI stelsel die afstand of afgelegde weg, in die meganika. S is 'n chemiese element: swael, vanuit die Latyn: Sulfur.


Fisioterapie is 'n geneeskundige beroep wat gemoeid is met die voorkoming en bestuur van bewegingsafwykings wat die gevolg is van siektes en beserings tydens 'n mens se leeftyd. Fisioterapie word gewoonlik deur óf deur 'n gekwalifiseerde fisioterapeut toegepas óf 'n fisioterapeutiese assistent onder leiding van 'n fisioterapeut. Moderne fisioterapie is in Londen in 1896 ontwikkel, waar daar geglo is dat pasiënte op 'n gereelde basis beweeg moes word om te verseker dat spierfunksie en beweeglikheid behoue bly. Hierdie groep belangstellendes het vinnig gegroei en in 1920 het 'n Vereniging vir Fisioterapie in die Verenigde Koninkryk tot stand gekom. Soortgelyke organisasies het ook elders tot stand gekom. Die sorg en rehabilitasie van groot getalle mense wat ledemate verloor het as gevolg van die Wêreldoorloë vroeg in die twintigste eeu asook die sorg vir pasiënte wat gely het aan siektes soos polio het die ontwikkeling van fisioterapie wêreldwyd versnel. Een van die vroeëre voorstanders van die dissipline was Suster Elizabeth Kenny, 'n Australiese verpleegster wat 'n beduinde impak gehad het op die behandeling van polio in die 1930's en 1940's. Vir dekades lank was die beoefening van fisioterapie sterk gekritiseer vir sy gebrekkige onderliggende navorsing.


Die desimale graad, gradiaan of gon is 'n hoekmetingseenheid waarin die hoek van 'n volle sirkel 400 gradiaan is. 'n Regtehoek is dus 100 gradiane. Die gon of gradiaan word in 100 desimale minute verdeel wat weer elkeen in 100 desimale sekondes verdeel word. Die woord gon is afkomstig van die Griekse woord gonia wat hoek beteken. Hoeke in gon word soms aangedui met 'n g boskrif, die regte hoek is byvoorbeeld 100g Die potensiële voordeel van die gon in navigasie is dat aangesien die afstand van die pole na die ewenaar van die aarde ongeveer 10 000 km is, 1 km op die oppervlak van die aarde een centigon of desimale minuut onderspan by die middel van die aarde. Die gon word egter selde gebruik en gewoonlik hoofsaaklik in aardmeetkunde. Tydens die metrisering wat in die 1790's in Frankryk begin het is daar gesoek na 'n presiese grademeting. Die Peru-Lapland-Metings van 1735-1740 wat ter wille van die definisie van 'n lengtemaat wat presies 10 000 000 Meter van die ewenaar tot die pool sou lewer het nie die gewenste resultaat gelewer nie; hoewel dit die afplatting van die aarde by die pole bewys het.


'n Gestadigde toestand is 'n meer algemene situasie as 'n dinamiese ewewig. As 'n stelsel in 'n gestadigde toestand verkeer dan sal die onlangs waargenome gedrag van die stelsel in die toekoms voortduur. In stogastiese stelsels sal die waarskynlikheid dat verskeie toestande herhaal sal word, konstant bly. In baie stelsels sal gestadigde toestande eers bereik word na 'n sekere tyd verloop het na die stelsel aan die gang gesit is. Die aanvanklike situasie word dikwels as 'n oorgangstoestand, 'n aanskakel- of opwarmtydperk geïdentifiseer. 'n Dinamiese ewewig kom voor wanneer twee of meer omkeerbare prosesse teen dieselfde tempo voorkom. So 'n stelsel kan beskou word as 'n stelsel in 'n gestadigde toestand; 'n Stelsel wat in 'n gestadigde toestand is, is egter nie noodwendig in 'n dinamiese ewewigstoestand nie omdat sommige prosesse betrokke nie omkeerbaar is nie. Byvoorbeeld: Die vloei van materiaal deur 'n stelsel of elektrisiteit deur 'n netwerk kan in 'n gestadigde toestan verkeer omdat daar 'n konstante vloei van materiaal of elektrisiteit is. Daarteenoor sal die volmaak of dreinering van 'n tenk met materiaal 'n voorbeeld van 'n oorgangstoestand wees.


Die vertaling van die res van hierdie artikel is steeds onvoltooid. Voel vry om self die res aan te pak, en verwyder dan hierdie kennisgewing wanneer die werk voltooi is. Die Slag van Verdun was een van die deurslaggewende veldslae tydens die Eerste Wêreldoorlog op die westerse front, tussen die Duitse en Franse leërs tussen 21 Februarie tot 18 Desember 1916 rondom die stad Verdun in die noordooste van Frankryk. Die Slag van Verdun het meer as 'n kwartmiljoen menselewens geëis en minstens 'n miljoen gewondes opgelewer. Verdun was een van die langste en bloedigste veldslae in die Eerste Wêreldoorlog en in menseheugenis. In beide Frankryk en Duitsland het die veldslag simbolies geword van die vreeslikheid van oorlog; op soortgelyke wyse as wat die Slag van die Somme vir die Britte of die "Slag van Gettysburg" vir die Amerikaners 'n soortgelyke betekenis het. Die Slag van Verdun het die frase "Ils ne passeront pas" ("Hulle sal nie verbygaan nie") in Frankryk gewild gemaak en is deur Robert Nivelle geuiter al word dit dikwels verkeerdelik aan Philippe Pétain toegeskryf.


'n Sintetiese radio-isotoop, is 'n radionuklied wat nie in die natuur aangetref word nie: daar bestaan geen natuurlike proses of meganisme wat dit vervaardig nie of dit is so onstabiel dat dit verval in 'n baie kort tydsbestek. Voorbeelde hiervan is tegnesium-95 en promethium-146. Baie van hierdie isotope word gevind en ontgin vanuit gebruikte kernbrandstof. Sommige daarvan word in partikelversnellers vervaardig. Sommige sintetiese radio-isotope word ontgin vanuit die uitgeputte brandstofstawe van kernreaktore wat verskeie fissieprodukte bevat. Daar word byvoorbeeld geraam dat tot en met 1994 sowat 49 000 TBq (78 ton) tegnesium in kernreaktors vervaardig is, wat dit by verre die grootste bron van tegnesium op aarde maak. Slegs 'n klein hoeveelheid daarvan word kommersieel aangewend. Ander sintetiese isotope word in beduidende hoeveelhede deur kernsplitsing geproduseer, maar word nie herwin nie. Ander isotope word vervaardig deur neutronbestraling van moederisotope in 'n kernreaktor (Tc-97 word byvoorbeeld vervaardig deur neutronbestraling van Ru-96) of deur die bombardeer van moederisotope met hoë-energie partikels vanaf 'n partikelversneller. . Die meeste sintetiese radio-isotope is uiters radio-aktief en het kort halfleeftye.


Royan (in Saintongese Roeyan) is 'n dorp en strandoord in die Suidwes-Franse département Charente-Maritime (administratiewe gewes Nieu-Akwitanië) met 'n oppervlak van 19,30 vierkante kilometer en 18 541 inwoners (2009). Die dorp in die historiese gewes Saintonge maak deel uit van die arrondissement Rochefort en vorm sy twee kantonen. Sy inwoners word in Frans die Royannais genoem. Royan se ekonomie steun veral op toerisme. Modernistiese argitektuur: Die Palais des congrès, Die Katedraal Notre-Dame de Royan. Sokker Rugby Branderplankry Wikimedia Commons het meer media in die kategorie Royan. Inligting oor Royan Geargiveer 2 Januarie 2012 op Wayback Machine Statistieke op INSEE se webtuiste (fr)


Silvester III was die 146ste pous van die Rooms-Katolieke Kerk. Pous Silvester III is gebore as Giovanni di Crescenzi – Ottaviani ongeveer in die jaar 1000 in Rome, Italië. Voor sy verkiesing was hy biskop van Sabina vanaf 1012. Op 20 Januarie 1045 volg hy Pous Benedictus IX op en regeer totdat Benedictus hom verdryf op 10 Maart 1045. Hy word opgevolg deur Pous Benedictus IX. Die naam ‘Silvester’ beteken 'Woudman'. Hoewel Pous Silvester III in Maart 1045 deur Benedictus IX verdryf word, word hy eers definitief afgeset deur die sinode van Sutri op 20 Desember 1046. Hy is bly egter biskop van Sabina tot 1062. Sommige skrywers beskou hom as 'n teenpous. Duff, Eamon (2001). Saints and Sinners: A History of the Popes, Yale University Press. ISBN 0-300-09165-6 Maxwell-Stuart, P. G. (2002). Chronicle of the Popes: The Reign-by-Reign Record of the Papacy from St. Peter to the Present, Thames & Hudson. ISBN 0-500-01798-0. "Sylvester III." Encyclopædia Britannica. 2008. Encyclopædia Britannica Online.


Emma Huismans is 'n Suid-Afrikaanse skrywer, joernalis en anti-apartheid-aktivis. Sy was op 10 Julie 1946 in Nederland gebore. Op die ouderdom van vyf het haar familie na Suid-Afrika gekom en het sy Afrikaans aangeleer. Emma Huismans het in 1985 en 1986 as 'n verslaggeefster vir Crisis News in Kaapstad gewerk. Sy het haar vir die afskaffing van die beleid van rasseskeiding in Suid-Afrika beywer, alhoewel sy vanweë haar wit velkleur, die gebruik van Afrikaans vir haar literêre werke en die feit dat sy haar seksuele identiteit as lesbiese vrou tot uitdrukking gebring het baie moeilikhede ondervind het. Emma Dieuwke Rosalina Huismans is op 10 Julie 1947op Bennekom in Nederland gebore as een van twee kinders. Sy het ’n broer. In 1952 verhuis die gesin na Suid-Afrika waar hulle gou verafrikaans. Reeds op skool is haar begeerte om joernalis te word en wanneer haar pa toestemming weier en besluit dat sy eerder universiteit toe moet gaan, loop sy weg. Haar pa kry die polisie om haar te soek en haar te laat besef dat sy totdat sy mondig is, onder ouerlike gesag verkeer.


Vaduz is die hoofstad van Liechtenstein, die setel van owerhede en die parlement (Landtag) en huisves sedert die jaar 1939 ook die vorstelike hof van Liechtenstein. Vaduz is aan die oostelike Rynoewer aan die voet van die Drie-Susters-bergmassief (Duits: Dreischwesternmassiv) net oos van die grens tot Switserland geleë. Die voormalige boeredorp, wat oorspronklik vir sy eersterangse wyn bekend gestaan het, is vandag 'n besige administratiewe sentrum met 'n uitgebreide banke- en dienstesektor. Die naam Vaduz is van Retoromaanse oorsprong en dateer uit die tydperk toe die Romeine die gebied as deel van die provinsie Raetia beheer het. Die eerste historiese verwysing na Vaduz dateer uit die jaar 1150. Die graafskap Vaduz, wat grotendeels ooreenkom met die huidige vorstedom, is met die opsplitsing van die Sargansies-Werdenbergse besittings in 1342 uit die ou regterlike distrik van Vaduz gevorm. Die kasteel van Vaduz, wat omstreeks 1300 opgerig is, was die setel van die Liechtensteinse landshere. Die graafskap is (in historiese volgorde) deur die grawe van Werdenberg te Vaduz, die baronne van Brandis uit die Switserse Emmental, die grawe van Sulz uit die Badiese gewes Klettgau en die grawe van Hohenems uit Vorarlberg geregeer.


Clemens II was die 149ste pous van die Rooms-Katolieke Kerk. Pous Clemens II is gebore as Suidger von Morsleben und Hornburg ongeveer in 1005 in Morsleben, Duitsland, die seun van graaf Konrad von Morsleben und Hornburg en sy vrou Amulrada, dogter van graaf Erpo von Padberg. Suidger was verbonde aan die hof van keiser Hendrik III en word in 1040 biskop van Bamberg. Op 24 Desember 1046 volg hy Pous Gregorius VI op en regeer tot sy dood op 9 Oktober 1047. Hy word opgevolg deur Pous Benedictus IX. Die naam ‘Clemens’ beteken 'sagmoedige'. Pous Clemens II is verkies op aandrang van koning Hendrik III nadat Adelbert, aartsbiskop van Hamburg-Bremen en ab Odilo van Cluny die aanstelling geweier het. Na sy verkiesing kroon hy dan ook dadelik Hendrik as keiser van die Heilige Romeinse Ryk. Daar was heelwat kritiek op sy verkiesing maar Clemens het begin om die bestuur van die kerk te verbeter, veral deur dekrete teen simonie tydens die sinode in Januarie 1047. Clemens is oorlede in Oktober 1047 in die klooster van Sint Thomas in Pesaro en begrawe in Bamberg, Duitsland.


Pous Damasus kan verwys na een van twee pouse van die Rooms-Katolieke Kerk nl: Pous Damasus I (366 – 383). Pous Damasus II (1048).


Die Hertzogprys is 'n bekroning wat toegeken word deur die Suid-Afrikaanse Akademie vir Wetenskap en Kuns. Dit word jaarliks toegeken aan 'n skrywer met hoogstaande werk, beurtelings, in die veld van drama, poësie of prosa. Die jaarlikse wenner word bepaal deur die sewe lede van die Letterkunde-kommissie. Dit word beskou as die hoogste eer wat 'n Afrikaanse skrywer kan toekom. Die Hertzogprys is die belangrikste prestigeprys in die Afrikaanse letterkunde en heet na een van die grootste kampvegters vir Afrikaans: genl. J.B.M. Hertzog. Dit het in 1914 tot stand gekom deur 'n skenking van £1 200 wat genl. Hertzog vir dié doel gemaak het. Hy was in 1910 in 'n lastergeding gewikkel wat voortgevloei het uit sy stryd vir die onderrig van Hollands in die skole van die Vrystaat. Die geld het oorgebly uit 'n fonds vir die vereffening van genl. Hertzog se gedingkoste waartoe die Afrikaanse volk bygedra het en is deur hom onder beheer van die Akademieraad geplaas vir belegging en aanwending van die rente daarop vir 'n Afrikaanse letterkundige prys. Dit is gedoen ingevolge 'n notariële skenkingsakte, onder datum 27 Mei 1914.


Hierdie artikel behoort versmelt te word met Sjangaans. Die Tsonga is 'n bevolkingsgroep wat hoofsaaklik Tsonga as taal gebruik. Vroeë Portugese verslae dui aan dat die Tsonga alreeds in 1554 in die Maputo-gebied van Mosambiek woonagtig was. Aan die begin van die negentiende eeu was hulle egter nog beperk tot die sentrale en suidelike dele van Mosambiek tussen die Indiese Oseaan en die Lebomboberge. Volgens klassifikasie kan die Tsonga-groep in drie hoofgroepe verdeel word: die suidelike groep (Maputa, Mpfumo en Tembe, waarna saam verwys word as Ronga), 'n sentrale groep (Khosa, Kuna, Mavunda, Valoyi, Maluleke en Nhlanganu) en 'n noordelike groep (Hlengwe en Tswa). Ons weet baie min van die vroeë geskiedenis van die Tsonga, en tradisies wissel van stamgroep tot stamgroep. Wat ons wel weet, is dat hulle 'n redelik geïsoleerde landboukundige volk was wat oor 'n lang tydperk in verspreide nedersettings gewoon het. Eers toe die Nguni-indringers hul vreedsame bestaan verwoes het, is baie van hulle uitgedryf na die Laeveld-gebiede van die Limpopo-provinsie naby die Nasionale Krugerwildtuin.


Jode glo God praat met die individu sowel as met die Joodse volk deur die Tora (Hebreeus: תּוֹרָה, "onderwysing", "leerstelling", "ontwerp"), die Heilige Skrifte van Judaïsme wat beskou word as God se geopenbaarde wil of instruksies. Die Tora bestaan uit vyf boeke wat die eerste gedeelte van die Tanag vorm en staan in die Jodedom as gamisjá goemsjei torá, "die vyf vyfdes van die Tora" bekend. Die Griekse benaming is Πεντάτευχος (Pentáteuchos), Latyn: Pentateuchus of Pentateuchum, Afrikaans: Pentateug, letterlik: "vyf boeke" of "vyf boekrolle". In sy breedste betekenis verwys die woord Tora na al die Joodse bepalings en leringe, wat die Tanag sowel as die Talmoed insluit. In die nou betekenis van die woord verwys dit net na die eerste vyf boeke (Pentateug) van die Bybel wat op die berg Sinai deur God aan Moses geopenbaar is. Die Tanag is die Hebreeuse Bybel en word verdeel in drie groepe boeke – die Tora, die Profete en die Geskrifte.


Lood (Pb, afkorting vir die Latyn "plumbum", vanaf "plumbus") is 'n digte, sagte en hoogs smeebare metaal en het 'n blou-wit kleur. Dit het 'n atoomgetal van 82 en 'n massagetal van 207,2. Lood is ook giftig. Lood is in groep 14 en in periode 6 van die periodieke tabel. Lood se smeltpunt is by 600,61K (327,46°C) en die kookpunt is 2 022 K (1 749 °C). Die digtheid is 11,34 g·cm3 op 293K (20 °C). Lood se hittekapasiteit is 26.650  J·mol−1·K−1 (25 °C). Lood is een van die oudste metale wat aan die mens bekend is. Dit is vandag nog een van die metale wat die meeste gebruik word. Lood se nut word verklaar deur sy eienskappe, waarvan die belangrikstes die sagtheid, lae smeltpunt, groot digtheid en korrosiebestandheid is. Die belangrikste looderts is galeniet (PbS), wat meestal vermeng met ander waardevolle ertse aangetref word. Lood se groot nadeel is dat die metaal en sy verbindings giftig is.


Vir ’n artikel oor die oblast met dieselfde naam, sien Omsk-oblast. Moenie verwar word met Tomsk nie. Omsk (Russies: Омск) is 'n stad in Rusland en die hoofstad van die Omsk-oblast. Die stad het in 2014 'n bevolking van 1 166 092 gehad. Dit is 2 700 km van Moskou af. Dit is aan die samevloeiing van die Omrivier en die Irtisj geleë. Puchov, Slowakye Karlovy Vary, Tsjeggië Kaifeng, Volksrepubliek China Jinju, Suid-Korea Petropawlowsk, Kasakstan Pawlodar, Kasakstan Nowosibirsk, Rusland Kaliningrad, Rusland Tsjeljabinsk, Rusland Milwaukee, VSA Hierdie Rusland-verwante artikel is ’n saadjie. U kan help deur dit uit te brei.


Vir ’n artikel oor die oblast met dieselfde naam, sien Nowosibirsk-oblast. Nowosibirsk (Russies: Новосиби́рск, "Nuwe Siberië") is die derde grootste stad in Rusland na Moskou en Sint Petersburg en die grootste stedelike nedersetting in Siberië met 'n bevolking van meer as 1,6 miljoen in 2019. Nowosibirsk, wat as setel van die gelyknamige administratiewe streek of oblast en as Siberië se industriële, wetenskaplike en kulturele sentrum dien, het sy stigting in 1893 aan die destydse grootskaalse uitbreiding van die Russiese Tsareryk se spoorwegnet te danke. 'n Brug van die Transsiberiese Spoorweg oor die Ob-rivier, wat hier byna een kilometer breed is, was die beginpunt van 'n vinnige stedelike groei. Tans is daar in die stadsgebied ses brûe oor die Ob. Die huidige stad se bakermat was 'n klein nedersetting aan die Ob se linkeroewer, Kriwosjtsjekowo, wat as geskikte bouplek vir 'n spoorwegbrug geag is. Naby die dorpie het 'n werkerskamp ontstaan. In 1895 is die nuwe nedersetting ter geleentheid van tsaar Nikolaas II se troonbestyging Nowonikolajefsk genoem. Twee jaar later is die spoorwegbrug voltooi, en reeds in 1903 is stadstatus aan die snelgroeiende nedersetting toegeken.


Die afkorting EUR kan verwys na: die Europese geldeenheid euro of die sakekwartier Esposizione Universale di Roma in die suide van Rome.


Die Huis van Nassau-Weilburg het regeer oor ’n deel van Nassau, wat van 1344 tot 1816 ’n staat in die huidige Duitsland was. Die heersers van die huis het daarna oor die Hertogdom van Nassau regeer tot in 1866, en sedert 1890 regeer hulle oor die staat Luxemburg. Die manlike lyn van die Huis van Nassau-Weilburg het uitgesterf met die dood van groothertogin Charlotte in 1985. Die naam het egter behoue gebly vir die regerende dinastie, hoewel die heersers van vaderskant afstam van die Huis van Bourbon-Parma. Die Groothertog van Luxemburg is die staatshoof van die staat Luxemburg, die enigste oorblywende soewereine groothertogdom ter wêreld. Die land het dié status in 1815 gekry ná sy vereniging met Nederland onder die Huis van Oranje-Nassau. Die gebiede van die Nassau-familie in die Heilige Romeinse Ryk was gedeeltelik onderworpe aan die Saliese wet, wat die troonbestyging van vroue of deur vroulike lyne net toegelaat het as daar geen manlike erfgename was nie. Toe Willem III van Nederland sterf met net ’n dogter, Wilhelmina, as erfgenaam, het die troon van Nederland, wat nie aan dié wet onderworpe was nie, na Wilhelmina gegaan.


Benedictus XII was die 197ste pous van die Rooms-Katolieke Kerk en die derde pous wat in Avignon gebly het, van 1334 tot 1342. Pous Benedictus XII is gebore as Jacques Fournier tussen 1280 en 1285 in Saverdun, Frankryk, die seun van 'n bakker of 'n meulenaar. Hy word 'n Cistercienser monnik en studeer aan die Universiteit van Parys waar hy 'n doktorsgraad in teologie behaal. In 1311 word hy ab van Fontfroide en raak bekend vir sy intellek en organisatoriese talent. Op 19 Maart 1317 word hy biskop van Pamiers. Hier het hy die Kathare help vervolg. Sy optrede teen die Kathare van Montaillou in Ariège het hy sorgvuldig opgeteken in die Fournier Register wat hy in die Vatikaan se argief laat opneem het. Op 3 Maart 1326 word hy biskop van Mirepoix in Ariège. Op 18 Desember 1327 maak Pous Johannes XXII hom kardinaal van Sint Prisque. Op 20 Desember 1334 volg hy Pous Johannes XXII op en regeer tot sy dood op 25 April 1342. Hy word opgevolg deur Pous Clemens VI. Die naam ‘Benedictus’ beteken 'geseënde'. Pous Benedictus XII is verkies met die eerste stemming van die konklaaf.


Rostof aan die Don (Russies: Росто́в-на-Дону́, Rostof-na-Donoe) is 'n stad in Rusland wat in 1749 gestig is. Dit is die hoofstad van die Rostof-oblast en die politieke, kulturele en ekonomiese sentrum van Suid-Rusland, met 'n bevolking van 1,13 miljoen in 2018. Dikwels word na Rostof, wat sowat 960 km suid van Moskou en 46 km vanaf van die Don se monding in die See van Azof geleë is, verwys as die "Poort tot die Kaukasus". In die tydperk van die Tsareryk was Rostof 'n belangrike handelspilpunt in die suide en 'n belangrike militêre pos tydens die oorloë teen die Ottomaanse Ryk. 'n Ander bynaam, wat aan die stad gegee is, is "Hawestad van die vyf seë" - 'n verwysing na die kanaal wat die Don met die Wolga verbind en sodoende toegang verleen tot vyf seë: die See van Azof, die Swartsee, die Kaspiese See, die Witsee en die Oossee. Die stad was op 19 Maart 2016 in die nuus nadat 'n Boeing 737-800 van die lugredery FlyDubai tydens landing daar neergestort het.


Urbanus V was die 200ste pous van die Rooms-Katolieke Kerk van 1362 tot 1370 en die sesde pous met sy setel in Avignon. Pous Urbanus V is gebore as Guillaume de Grimoard in 1310 in Grizac, Frankryk oudste seun van Guillaume II de Grimoard, heer van Grizac en Amphélise (ook Élize) de Sabran, dame van Montferrand. Soos sy voorgangers Pous Clemens VI en Pous Benedictus XII was hy 'n Benediktyner monnik en doktor in die kerkreg. Hy doseer regte in Montpellier en Avignon. Hy was ab van St. Germain d’Auxerre vanaf 13 Februarie 1352 en van St. Victor in Marseille vanaf 2 Februarie 1361 en pouslike legaat na Napels vanaf 10 Junie 1362. Op 28 September 1362 volg hy Pous Innocentius VI op. Hy word gekroon op 6 November 1362 en regeer tot sy dood op 19 Desember 1370. Hy word opgevolg deur Pous Gregorius XI. Die naam ‘Urbanus’ beteken 'beskaafde'. Pous Urbanus V het die dissipline in die kerk probeer herstel. Hy het 'n afkeur gehad aan die prag en praal van die kardinale. Hy het die onderwys gestimuleer.


Al Debbo (1924–2011) was ’n legendariese akteur, komediant en sanger. Hy is bekend vir liedjies soos Sonbrilletjies, Hasie, Tantes van Nantes, Brakke van Turffontein en Bolandse nooientjie. Debbo het altesaam in twintig rolprente gespeel. Die eerste was Die kaskenades van dokter Kwak in 1948 en die laaste Oh Shucks I’m Gatvol in 2004. Al Debbo se pa, Azar het in die vroeë 1900’s uit Libanon na Suid-Afrika geïmmigreer om te help om treinspore te bou. Hier het hy Al se ma, ook ’n Libanees, ontmoet en is hulle later getroud. Hulle het hulleself in Bloemfontein gevestig waar die Debbos jare lank winkeliers was, en Al is hier op 22 Junie 1924 gebore. Hy begin sy werkloopbaan as ’n ambagsman, maar begin later om voltyds te sing. In 1948 speel hy as akteur in sy eerste rolprent, Die kaskenades van dokter Kwak. Hy is op 13 Julie 2011 op 87-jarige ouderdom oorlede in ’n hospitaal in Bloemfontein nadat hy drie weke tevore vir ligte longontsteking opgeneem is. Hy is ook vir hartversaking behandel. Hy en sy vrou, Ansa het twee seuns gehad, Alec en Azar.


'n Live CD is 'n rekenaarbedryfstelsel wat direk kan hardloop vanaf 'n CD/DVD wanneer 'n rekenaar aangeskakel word. Dit is dus nie nodig om die bedryfstelsel op die rekenaar se hardeskyf te installeer nie. Ander draagbare media soos flitskywe word ook gebruik om bedryfstelsels te versprei. Die "Live" verwys na die feit dat sulke verspreidings van die bedryfstelsels 'n volledige, funksionele, werkende bedryfstelsel op die verspreidingsmedium bevat. 'n Live CD verander nie die lêers van die bedryfstelsel wat reeds op die rekenaar geïnstalleer is nie tensy die programmatuur aangesê word om dit te doen. Sulke verspreidings sluit dikwels ook die meganismes en nutsprogramme in om permanente installering moontlik te maak, insluitende programme om partisies op die hardeskyf te skep. By verstek kan die gebruiker egter die rekenaar maklik na die vorige bedryfstelsel terugkeer deur bloot die LiveDistro uit die CD-drywer te haal en die rekenaar weer laat laai. Die CD's maak dit tipies ook moontlik om die sagteware geheel en al slegs vanaf die RAM te hardloop ('n RAM disk). Dit bring egter mee dat die werkverrigting van die programme ietwat daaronder ly.


Skepties Suid-Afrika (SSA, Engels: Sceptics South Africa) is 'n nie-winsgewende, lidondersteunde organisasie wat poog om die wetenskap en rasionele rede in veral Suid-Afrika te behou, wat volgens hulle deur die opvlam van 'n tipe religeuse fundamentalisme verdryf word. SSA word deur die stigter George Claassen geredigeer. (en) Argief van Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Banjarmasin is 'n stad wat in die provinsie Suid-Borneo (Indonesies: Kalimantan Selatan) in Indonesië geleë is. Banjarmasin is die provinsiale hoofstad. Die belangrikste ekonomiese sektore sluit vervoer en kommunikasie in (26,1% van die BBP van die stad), verwerkingsbedrywe (24,9%) en handel (16,5%). Die belangrikste verwerkingsbedrywe is: vervaardiging van laaghout, rotan en rubber. Daar is 'n drywende markplek (bekend as Pasar Terapung) in die westelike buitewyke van die stad, waar kopers en verkopers mekaar met bote ontmoet. Dit is 'n tradisionele mark en word jare lank beskou as een van die identiteitsmerke van die stad. Banjarmasin is al lank bekend as 'n sentrum vir juweelhandel, veral skaars diamante en robyne. 'n Informele netwerk met internasionale verbindings bestaan, wat ook die groot binnelandse Indonesiese handel in seldsame diamante ondersteun. Banjarmasin se diamante is veral bekend vir hul uitstekende glans. In onlangse tye is baie van Indonesië se groot diamantstene egter uit die land verhandel. Die stad het 5 buurte/administratiewe distrikte: Banjarmasin Barat: 13,37 km² Banjarmasin Selatan: 20,18 km² Banjarmasin Tengah: 11,66 km² Banjarmasin Timur: 11,54 km² Banjarmasin Utara: 15,25 km² Wikimedia Commons het meer media in die kategorie Banjarmasin.


Die Koning (♔, ♚) is die belangrikste stuk in skaak. Die doelwit van die spel is om die teenstander se koning in skaakmat te plaas. Indien 'n speler se koning direk deur 'n teenstander se stuk bedreig word is dit in skaak en moet die speler onverwyld 'n ontwykende skuif uitvoer. As die speler nie uit skaak kan kom nie is hy in skaakmat en verloor hy die spel. Die spel waaruit moderne skaak ontwikkel het, sjatrandj, het 'n ekwivalente stuk gehad wat die Sjah genoem is. Die nog ouer spel sjatoeranga het weer 'n ekwivalente stuk genaamd die Raja gehad. Die skaakvariante shogi, makruk, chiangtsi en janggi het ook almal soortgelyke stukke. Die feit dat 'n oorwinning in skaak afhang van die lot van 'n enkele stuk, die koning, onderskei dit van meeste ander bordspele. Volgens standaard skaakreëls begin Wit met die koning in die eerste ry regs van die dame. Swart begin met die koning direk oorkant die wit koning. In algebraïese notasie staan die wit koning op blokkie e1 en die swart koning op e8. 'n Koning kan een blokkie in enige rigting (horisontaal en vertikaal ) beweeg.


Willem Eduard Bok (Den Burg, Texel, Nederland, 28 Junie 1846 – Johannesburg, Transvaal, 1 November 1904) was 'n Nederlands-Suid-Afrikaanse staatsman wat van 1880 tot 1889 die eerste Staatsekretaris van die Zuid-Afrikaansche Republiek was. Hy was 'n vriend en vertroueling van president Paul Kruger van die ZAR. Die stad Boksburg is na hom vernoem. Hy is in 1846 in Holland gebore en vertrek in 1864 op die ouderdom van 20 na Engeland om in die tale te gaan studeer. Ná 'n kort loopbaan as handelaar kom hy op die ouderdom van 30 in die Zuid-Afrikaansche Republiek aan. Op aanbeveling van president Thomas François Burgers vestig hy hom in Pretoria in 1876, waar hy bevriend geraak het met die latere president Paul Kruger. Hy vergesel Kruger en die res van die Onafhanklikheidsafvaardiging na Londen nadat Groot-Brittanje die land annekseer. Later word hy sekretaris van die Nasionale Komitee en sluit hom aan by die redaksie van Die Volkstem. Ná die Slag van Majuba was hy staatsekretaris van 1884 tot 1888. Hy was ook klerk van die Volksraad en regeringskommissaris van die toe pas ontdekte Witwatersrandse goudveld.


Dr. Frits (Frederik Malherbe) Gaum (Germiston, Transvaal, 25 April 1940 - ) is 'n emeritus-predikant van die Nederduitse Gereformeerde Kerk, oudredakteur van die Kerk se amptelike mondstuk, Kerkbode, en 'n skrywer. Gaum matrikuleer aan die Hoërskool Vryburger in Primrose en studeer aan die Universiteit van Pretoria, Stellenbosch en die Oranje-Vrystaat. In 1969 behaal hy die graad D.Litt. en maak geskiedenis deurdat hy die eerste predikant van Kuruman was wat 'n doktorsgraad ontvang het. Sy proefskrif het gehandel oor die literêre gehalte van die gesange wat indertyd in gebruik was in die NG Kerk. In 1984 volg 'n M.Joernalistiek met 'n skripsie oor die eise van geslaagde kerklike joernalistiek. Hy bedien net twee gemeente, naamlik Kuruman (1966 tot 1969) en Wynberg (1969 tot 1971), want in laasgenoemde jaar word hy die eerste uitvoerende direkteur van Bybelkor op Wellington, wat later Bybel-Media sou word. In 1986 word hy aangestel as redakteur van die Kerkbode en van 1989 af was hy hoofredakteur van die NG Kerk se kerklike tydskrifte, te wete die Kerkbode, Voorligter en Jaarboek van die Nederduitse Gereformeerde Kerke.


Die S-Bahn Rhein-Main is 'n regionale spoornetwerk wat die voorstede met die middestad van Frankfurt am Main verbind. Dit is deel van die openbare vervoerdienste wat deur die vervoermaatskappy RMV (Rhein Main Verkehrsverbund) verskaf word. Omdat die Frankfurt Metro treindiens nie ver in die voorstede deurdring nie en die voorstadtreine op stasies net buite die middestand eindig, was dit nodig om 'n vinniger vervoermiddel vanuit die stadsentrum na die voorstede te ontwikkel. Die voorstadstreine van die S-Bahn beskik oor vyf lyne wat tussen 4:30 en 0:30 uur ry. In die stad dien die S-Bahn as 'n snelmetro aangesien die afstande tussen die stasies is veel groter as by 'n gewone moltrein. Die S-Bahn het jaarliks ongeveer 130 miljoen passasiers. Amptelike webwerf van die S-Bahn Rhein-Main Geargiveer 28 April 2007 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Yangon (voorheen: Rangoen, Birmaans: ရန်ကုန်) was tot 2005 die hoofstad van Mianmar (Birma) en is met 4 348 000 inwoners in 2010 die grootste stad in Mianmar. Yangon lê aan die suidkus van Mianmar aan die Indiese Oseaan en is met 598,75 km² die grootste hawestad in Mianmar. Yangon lê in Suid-Mianmar (Birma) in die Yangon-divisie. Net wes van die stad mond die Irrawaddyrivier in 'n groot delta in die Andamanse See uit. Hierdie artikel is ’n saadjie. Voel vry om Wikipedia te help deur dit uit te brei.


Riaad (Arabies: الرياض, ar-Riyāḍ, [er.rɪˈjɑːðˤ], letterlik: "die tuine") is die hoofstad en grootste stad van Saoedi-Arabië met 'n bevolking van 7 600 000 en 'n oppervlakte van 3 115 km². Sowat 61% van die bevolking is Saoedi-Arabiese burgers. Die stad is in die middel van die an-Nafud-woestyn, op die oostelike deel van die Najd-plato, geleë op gemiddeld 600 meter bo seespieël en ontvang jaarliks ongeveer 5 miljoen toeriste. Dit is die nege-en-veertigste meesbesoekte stad ter wêreld en die 6de in die Midde-Ooste. Riaad het die derde meeste mense in die Midde-Ooste en die 38ste digsbevolkte stad in Asië. Daar woon ook werkers van Arabiese lande soos Jemen, Egipte, Soedan, Libanon en Sirië, asook van Europa, Noord-Amerika, Suid-Afrika, Rusland, Australië, Nieu-Seeland, die Volksrepubliek China, Bangladesj, Indië, Pakistan, Indonesië en die Filippyne. Die eerste vermelding van die stad met die naam Riaad was in 1590 deur 'n vroeë Arabiese kroniekskrywer.


Chingola is 'n stad in Zambië se Koperstreek-provinsie. Dit is gemiddeld 1 400 meter bo seespieël geleë en het in 2006 'n bevolking van 148 554 gehad. Dit is die setel van die gelyknamige distrik, waarvan die bevolking volgens die sensus van 2000 172 026 was. Die wêreld se naasgrootste oopgroefmyn, Nchanga, is naby die stad geleë. Chingola is in 1943, ietwat later as die ander stede van die Koperstreek, in 'n beboste gebied aangelê en kry in 1957 munisipale status. Chingola is hoofsaaklik 'n myndorp met ondergrondse sowel as oopgroefmyne. Nchanga-myn, die tweede grootste kopermyn ter wêreld, lê in 'n boog om die weste en noorde van die stad. Die diepste gedeelte van die groef is 400 meter laer as die res van die plato geleë. Die stadsgebiede is nou met mekaar verbind en verdeel in verskeie buurte, waaronder Nchanga in die noorde en Kabundi, Riverside en Chiwempala in die suide. Die dalende prys van koper op die wêreldmark in die jare negentig het die stad se ekonomie nadelig geraak.


Casablanca (Arabies: الدار البيضاء, ad-Dār al-bayḍāʾ; Arabies en Spaans vir: "Withuis") is die grootste stad van Marokko, groter as die hoofstad Rabat en geleë aan die Atlantiese Oseaan. Die stad het in 2009 'n bevolking van 4 150 000 gehad met 'n oppervlakte van 324 km². Die Portugese het die oorspronklike Berbernedersetting, wat gebou was op die hedendaagse stad, in 1468 vernietig en in 1515 hulle eie stad gebou wat hulle later weer verlaat het. In 1775 is die stad deur 'n aardbewing verwoes en is eers weer herbou in die negentiende eeu. Die stad het eers begin groei nadat die Franse dit in 1907 beset het toe fanatiese Moslems 'n aantal Europeërs vermoor het. Die Franse het toe die stad as 'n basis gebruik. In 1916 het die Franse die hawe voltooi. Gedurende die Tweede Wêreldoorlog het die Amerikaners by die stad aan wal gegaan en weerstand ondervind van die plaaslike Vichy-Franse. Die weerstand was van so aard dat die Amerikaners die stad bombardeer het met skepe en vliegtuie en groot skade aan die hawe aangerig het.


Myres-kasteel is 'n Skotse kasteel in die streek van Fife, naby die dorp van Auchtermuchty geleë. Die kasteel lê halfpad tussen Edinburg en Dundee. www.myrescastle.com - Die Myres-kasteel webwerf (Engels). www.scotlandby.com (Engels), vir meer inligting. Hierdie artikel is ’n saadjie. Voel vry om Wikipedia te help deur dit uit te brei.


Oranienbaum (Russies: Ораниенба́ум) is ’n voormalige keiserlike woning aan die Golf van Finland wes van Sint Petersburg in Rusland. Tsaar Pieter die Grote het die grond in 1707 aan sy regterhand, Aleksander Mensjikof, gegee. Mensjikof het die argitekte Giovanni Mario Fontana en Gottfried Schädel gevra om ’n woning daarop te bou. Mensjikof is kort ná Pieter se dood ontsetel en hy het die paleis verloor. In 1743 het Oranienbaum die somerwoning van die erfgenaam van keiserin Elisabeth, later tsaar Pieter III, geword. In die laaste tien jaar voor Elisabeth se dood het die argitek Bartolomeo Rastrelli die paleis herbou en verfraai. Hierdie artikel is merendeels vertaal vanaf die Engelse Wikipedia-artikel en:Oranienbaum, Russia Hierdie Rusland-verwante artikel is ’n saadjie. U kan help deur dit uit te brei. Koördinate: 59°54′54″N 29°45′14″O / 59.91500°N 29.75389°O / 59.91500; 29.75389


Die Suid-Afrikaanse parlementsverkiesing van 1970 het op 22 April 1970 plaasgevind. Alhoewel die regerende Nasionale Party van premier John Vorster 111 setels in Suid-Afrika en 6 setels in die mandaatgebied van Suidwes-Afrika gewen het, en nog steeds die grootse party was, het dit byna vier persent, of nege setels in totaal verloor. Die ultrakonserwatiewe Herstigte Nasionale Party (HNP) van Albert Hertzog (seun van oudpremier Barry Hertzog), het byna 4 persent van die uitgebragte stemme op hom verenig, maar geen setels behaal nie. Die Verenigde Party van De Villiers Graaff, het sy aantal setels van 39 na 47 opgestoot. Helen Suzman, die enigste parlementêre verteenwoordiger van die Progressiewe Party, het die kiesafdeling Houghton vir haar party behou. Dr. H.F. Verwoerd se opvolger as Nasionale Party-leier en eerste minister, mnr. B.J. Vorster, het te kampe gehad met spanning in sy parygeledere op kultuurrein en in die koerante wat die party ondersteun het. In die Parlement was daar onenigheid in die koukus oor wat sommige beskou het as 'n klaarblyklike afwyking van die sportbeleid van Vorster se voorganger. Dit was dr.


Maskat of Muscat (Arabies: مَسْقَط, [ˈmasqatˤ]) is die hoofstad en grootste stad van Oman, 'n sultanaat in die Midde-Ooste en Wes-Asië. Volgens die Nasionale Sentrum vir Statistiek en Inligting (NCSI) van Oman het die stad in September 2018 'n bevolking van 1,4 miljoen en die hele metropolitaanse gebied 'n oppervlakte van 3 500 km² gehad. Maskat was een van die gasheerstede tydens die T20I-wêreldbeker 2021. (en) "The population of the Sultanate by September 2018". Geargiveer vanaf die oorspronklike op 6 Maart 2020. Wikimedia Commons het meer media in die kategorie Maskat. (en) Toerisme-inligting oor Maskat op Wikivoyage (ar) (en) Amptelike webwerf (en) "Muscat". Encyclopædia Britannica. Besoek op 17 Desember 2021. Hierdie artikel is ’n saadjie. Voel vry om Wikipedia te help deur dit uit te brei.


Oedjidji is die oudste dorp in wes-Tanzanië, en is omtrent 10 km (6 myl) suid van Kigoma geleë. In 1900, is die bevolking op 10 000 geraam en in 1967 op omtrent 4 100. In die breëre Kigoma-Oedjidji stadsgebied was die streeksbevolking in 1978 in die orde van 50 000. Oedjidji is die plek waar Richard Burton en John Speke vir die eerste keer die strand van die Tanganjika-meer bereik het in 1858. Dit is ook die ligging van die beroemde ontmoeting op 28 Oktober 1871 toe Henry Stanley vir Dr. David Livingstone hier gevind het, en na bewering die beroemde woorde geuiter het: "Dr. Livingstone, neem ek aan?" Livingstone is deur vele as gestorwe beskou aangesien geen tyding oor verskeie jare van hom verneem is nie. Livingstone, wat slegs die vorige dag na Oedjidji teruggekeer het, het geskryf: Toe my gemoed op die laagste punt was, was die goeie Samaritaan ophande, want een oggend kom [my bediende] Soesi ingehardloop so vinnig hy kon en juig uit, "'n Engelsman!


Biologie van die Lewe : Molekulêre, sellulêre en weefselvlak Organiese molekules is molekulêre verbindings wat gemaak word uit Koolstof, Waterstof en Stikstof in lewendige organismes. Slegs Koolhidrate, Proteïne en Vette/olies/lipiede is organiese molekules. Koolhidrate sluit in : suikers, glukose, stysels en sellulose. word opgedeel in 3 basiese groepe Mono-sakariede (eenvoudige suikers) bv Glukose, Galaktose en Fruktose. Di-sakariede (dubbel suikers of 2 mono-sakariede) bv. Gukrose (Glukose+Fruktose) Laktose (Glukose+Galaktose) en Maltose. Poli-sakaride - kombinasies van monosakariede bv. Stysels, Chitien en Sellulose Koolhidrate word opgebou uit Waterstof(H), Suurstof(0) en Koolstof(C) Funksies en biologiese belangrikheid van koolhidrate. Glukose - hoof energiebron vir diere en plante en ook die boustene van stysel en sellulose. Fruktose - suiker in vrugte Laktose - kom voor in melk Sukrose - is n natuurlike suiker/versoeter Stysel - bron van reserwe energie Sellulose - geen stewigheid aan plantselle se selwande Chitien - waarvan insekte se eksoskelet gemaak is. Proteïne sluit in Hormone, ensiense, nukleinsure en vitamine. Dit is die enigste organiese molekuul wat Swawel, Magnesium, Fosfor en Kalium kan bevat.


De Wolden is 'n munisipaliteit in die Nederlandse provinsie Drenthe. Die munisipale gebied het sowat 24 000 inwoners (2011) en 'n oppervlakte van 299 km². De Wolden is in 1998 gestig en gevorm uit die munisipaliteite de Wijk, Ruinen, Ruinerwold en Zuidwolde. Die laaste is die administratiewe setel van die munisipaliteit. Plekke in die munisipale gebied van De Wolden: Alteveer, Anholt, Ansen, Armweide, Bazuin, Benderse, Berghuizen, Blijdenstein, Bloemberg, Braamberg (gedeeltelik), Buitenhuizen, Bultinge, De Oude Tol, De Stapel, De Stuw, De Tippe, de Wijk, Dickninge, Dijkhuizen, Drogt, Drogteropslagen, Dunningen, Echten, Eemten, Engeland, Eursinge, Fort, Gijsselte, Haakswold, Haalweide, Hees, Hoge Linthorst, Kerkenveld, Koekange, Koekangerveld, Kralo, Kraloo, Leeuwte, Linde, Lubbinge, Lunssloten, Middelveen, Nolde, Oldenhave, Oosteinde, Oosterwijk, Oshaar, Oud Veeningen, Paardelanden, Pieperij, Rheebruggen, Ruinen, Ruinerweide, Ruinerwold, Schottershuizen, Schrapveen, Steenbergen, Struikberg, Ten Arlo, Veeningen, Vuile Riete, Weerwille, Wemmenhove, Witteveen (gedeeltelik) en Zuidwolde.


In serologie verwys seropositiwiteit na 'n toestand waar teenliggaampies teenoor 'n sekere antistof in die serum van 'n pasiënt aantoonbaar is. Wanneer 'n persoon oor geen antistof beskik nie, heet dit seronegatief. Wanneer iemand 'n infeksie opgedoen het en daardeur afweerstowwe produseer en van seronegatief na seropositief verander, heet die reaksie sero-omskakeling of serokonversie. Hierdie artikel is ’n saadjie. Voel vry om Wikipedia te help deur dit uit te brei.


St. Petersburg is 'n stad in die Amerikaanse deelstaat Florida. Die stad het sowat 245 000 inwoners (2010). Hierdie artikel is ’n saadjie. Voel vry om Wikipedia te help deur dit uit te brei.


Koördinate: 33°22′46.32″S 19°17′28.44″O / 33.3795333°S 19.2912333°O / -33.3795333; 19.2912333 Die Michellspas is 'n bergpas oor die Skurweberg in die Wes-Kaap, Suid-Afrika. Dit verbind die Warm Bokkeveld en Ceres met Kaapstad en die Boland. Die eerste pas is in 1765 deur Jan Mostert op sy eie koste deur 'n ravyn van die Dwarsrivier gebou waar dit saam met die Witelsrivier in die Breederivier uitkom. Die pad het teen 'n steil nek uitgegaan net voor dit na die Ceresvallei afgedaal het. Die pas was gedug en het die rivier verskeie male gekruis. Die pas het bekend gestaan as die Mostertshoekpas. Weens toenemende verkeer het kol. Charles Michell, landmeter-generaal van die Kaap, in 1846 vir Andrew Geddes Bain opdrag gegee om 'n nuwe pad te maak deur die ravyn. Met 240 bandiete het Bain aan die werk gespring en die pas is in net meer as twee jaar voltooi. Die pas is op 1 Desember 1848 geopen deur sir Harry Smith. Hy het die pas na kol. Michell vernoem. Die pas is net na die Tweede Wêreldoorlog verbeter en met beton bedek, want teer was nie beskikbaar nie.


Die wêreld van die twintigste eeu het ’n baie ingewikkelde organisasie geword waarin dit byna onmoontlik is vir een volk om in ’n toestand van afsondering van die res te leef. Die hele aard van die wêreld het verander deur die ontwikkeling van vervoer en verbindingsmiddele. Uitvindings soos die radio was in gebruik geneem om nuus oor die wêreld te flits sonder inagneming van nasionale grense. Internasionale betrekkinge maak die een of ander vorm van wêreldsamewerking noodsaaklik. Die Eerste Wêreldoorlog het die gedagtes van die mensdom met soveel afsku vir oorlog vervul dat ’n internasionale organisasie gestig is, bekend as die Volkebond, waardeur gehoop is dat alle volke sou saamwerk om wêreldvrede in stand te hou. Die Bond het binne sekere perke goed gedoen, maar het nie daarin geslaag om veel ernstige internasionale vraagstukke op te los nie. Toe nuwe diktators in Europa en die Verre Ooste verrys het, is die wêreld weer in konflik gedompel wat nog verskrikliker as die eerste was. Die pogings van hierdie diktators om die wêreld te oorheers, is egter gedwarsboom, en daar is meer as ooit besef dat die mens se denke in die toekoms op wêreldwye grondslag moet wees as ’n toestand van vrede gehandhaaf moet word.


Die Monckton-kommissie het met sy aanbevelings dit moontlik gemaak dat die Sentraal-Afrikaanse Federasie op 31 Desember 1963 kon ontbind. Die Grondwet van die Sentraal-Afrikaanse Federasie (tussen die Britse gebiede Noord-Rhodesië, Suid-Rhodesië en Njassaland) het daarvoor voorsiening gemaak dat 'n konferensie binne nege jaar ná die ontstaan van die federasie op 1 Oktober 1953 byeengeroep word om die Grondwet te hersien. Die Britse regering het in 1959 gereël dat so 'n konferensie in 1960 by die Victoria-waterval gehou word en het 'n kommissie van 26 lede onder lord Monckton aangewys, wat die konferensie moes adviseer oor die program en raamwerk wat die beste sou toesien dat die federasie sy doelwitte bereik. Die kommissie het onder meer aanbeveel "dat Afrikane vrylik moet kan besluit watter regeringsvorm hulle verkies" en "dat enige gebied die reg moes verkry om aan die federasie te onttrek". Dié klousules in die kommissieverslag het dit later moontlik gemaak dat die federasie kon ontbind toe sowel Noord-Rhodesië as Njassaland daaraan onttrek het. Akers, Mary (red.), Encyclopaedia Rhodesia, The College Press Pvt. Ltd., Salisbury, 1973.


Masvingo (tot in 1982 Fort Victoria, toe die naam 'n kort rukkie Nyanda was) is die oudste Europese nedersetting in Zimbabwe en verleen sy naam aan die provinsie waarvan hy die hoofdorp is. Dit is 1 067 m bo seespieël geleë. Die geskatte bevolking was 71 966 in 2009, vergeleke met 11 380 tydens die 1969-sensus, 40 jaar vantevore, toe hier 8 500 swartes, 2 500 wittes en 350 bruines en Asiërs gewoon het. Dit was die eerste permanente nedersetting wat deur die Pioneer Column tydens sy opmars in 1890 na Masjonaland gestig is. Die dorp het op 6 November 1953 munisipale status verkry. Dit is die middelpunt van 'n mynbou- en landboudistrik, wat hom veral op beesboerdery toespits. Die eerste krieketwedstryd in die gebied is glo in 1890 hier gespeel. Die dorp is goed geleë vir die toeristebedryf. Van hier is twee nasionale parke maklik bereikbaar, asook die bouvalle van Groot-Zimbabwe, wat in 1980 sy naam aan die nuwe onafhanklike staat verleen het. Dit is aan die spoorlyn na Gweru geleë en het 'n lughawe wat vir binnelandse vlugte gebruik word.


Surrey (uitgespreek /ˈsʌri/) is 'n graafskap in die suidooste van Engeland, in die Verenigde Koninkryk. Die graafskap het 'n geskatte bevolking van 1 185 300 in 2017 gehad. Surrey lê in die middel van historiese Engeland en grens aan belangrik en antieke graafskappe soos Kent, Wes-Sussex, Oos-Sussex, Hampshire, Berkshire en Londen. Surrey is self een van die historiese graafskappe en word in geskrewe verwysings aangehaal sedert 836. Alhoewel die Surrey County Council in Kingston upon Thames sit, is die stad self deel van Londen sedert 1965, en dus die graafskapshoofstad (Engels: county town) van Surrey is Guildford. Met 'n oppervlakte van sowat 1 663 km² (642 myl²) is Surrey een van die kleiner graafskappe van Engeland en uit van 48 graafskappe is hy die 14de kleinste, maar volgens bevolking is dit een van die grootse graafskappe. Surrey het die hoogste bevolkingsdigtheid van alle plattelandse graafskappe (two-tier authorities). Voor die Romeinse tyd was die hedendaagse Surrey waarskynlik beset deur die Atrebatesstam. Tydens die Romeinse inval in Brittanje was die Atrebatesstam geallieerd met die indringers.


Danziger Goldwasser (Duits, letterlik "Goudwater uit Danzig") is 'n kruielikeur wat oorspronklik deur die likeurfabriek Der Lachs zu Danzig vervaardig is en bekend staan vir die stukkies bladgoud wat by die drank gevoeg word. Die fabriek Der Lachs is in 1598 deur die Nederlandse immigrant Ambrosius Vermollen gestig. Terwyl Danziger Goldwasser nog steeds in die huidige Poolse stad Gdansk gekoop kan word, word dit sedert die einde van die Tweede Wêreldoorlog nie meer plaaslik gedistilleer nie. Die oorspronklike handelsmerk Der Lachs word tans deur die Duitse aandelemaatskappy Hardenberg-Wilthen AG in Nörten-Hardenberg vervaardig en versprei. As gevolg van tegniese vooruitgang op die gebied van distillering het die vervaardiging van alkoholiese dranke, wat uit kruie en speserye berei is, in die 17de eeu sterk toegeneem. Soms is stukkies bladgoud of bladsilwer by hierdie soort dranke gevoeg - moontlik om die genesende effek te versterk wat aan hulle volgens die destyds moderne alchemistiese geneeskunde toegeskryf is, maar miskien ook as demonstrasie van rykdom.


Die NG gemeente Malvern was 'n gemeente van die Nederduitse Gereformeerde Kerk in die ooste van Johannesburg wat op 18 September 1940 van Jeppestown afgestig en 52 jaar later met die moedergemeente saamgesmelt het om die nuwe gemeente Kensington te vorm. (Daar bestaan ook 'n NG gemeente Malvern in KwaZulu-Natal, maar die NG gemeente Kensington in die Port Elizabeth is by Parkheuwel ingelyf). Van 1897 met die gelyktydige afstigting van Johannesburg-Oos en Jeppestown was daar meer as vier dekades lank net twee NG gemeentes in die ooste van Johannesburg. Aanvanklik was daar in die weste van die stad, waar baie meer Afrikaanssprekendes hulle mettertyd gaan vestig het, ook twee gemeentes, Langlaagte (1892) en Fordsburg (1896). Maar voor Malvern as derde gemeente in die ooste sou afstig, het daar tussen 1920 en 1938 ses gemeentes in die weste ontstaan, naamlik Melville (1920), Waterval (1921), Vrededorp (1927, sedert 1957 Cottesloe), Linden (1936), Brixton (1938) en Westdene (1938).


Lanaken (Limburgs: Lôneke of Laoneke) is 'n Belgiese dorp en munisipaliteit in die suidooste van die Vlaamse provinsie Limburg, geleë aan die Maas-rivier, wat o.a. hier die grens vorm met die Nederlandse provinsie Limburg, en die Nederlandse stad Maastricht. Die munisipale gebied het sowat 25 000 inwoners (2010) en 'n oppervlakte van 59 km². Plekke in die munisipale gebied van Lanaken: Briegden, Gellik, Kesselt, Lanaken, Neerharen, Rekem, Smeermaas en Veldwezelt. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Fossielbrandstowwe is brandstowwe wat gevorm word vanuit natuurlike hulpbronne soos die anaërobiese ontbinding van dooie, bedolwe organismes. Die ouderdom van hierdie organismes en hul gevormde fossielbrandstof word tipies in die orde van miljoene jare beraam, met beramings tot 2 miljard jaar. Hierdie brandstowwe bevat hoë persentasies koolstof en koolwaterstowwe. Fossielbrandstowwe bestaan uit reeks van verskillende samestellings, vanaf vlugtige materiale met lae koolstof tot waterstof (C:H) verhoudings soos metaan, tot vloeibare petroleum, tot nie-vlugtige materiale wat feitlik uit suiwer koolstof bestaan, soos antrasiet steenkool. Metaan word gevind in koolwaterstof velde, in 'n suiwer vorm, saam met olie, of in ander vorme. Daar word algemeen aanvaar fossielbrandstowwe is die fossieloorskot van eens dooie plante of diere wat blootgestel is aan die hoë temperature en drukke in die aardkors oor 'n tydperk van honderde miljoene jare. Hierdie teorie was eers voorgestel deur Georg Agricola en later deur Mikhail Lomonosov in die 18de eeu. Paul Mann, Lisa Gahagan, and Mark B. Gordon, "Tectonic setting of the world's giant oil and gas fields," in Michel T. Halbouty (ed.) Giant Oil and Gas Fields of the Decade, 1990–1999, Tulsa, Okla.: American Association of Petroleum Geologists, p.50, besoek op 22 Junie 2009.


Freenode, voorheen bekend as Open Projects Network, is 'n populêre IRC-netwerk wat oorspronklik geskep is om oor eweknienetwerk-projekte (peer-to-peer netwerke) te gesels. Die netwerk se bedieners is beskikbaar vanaf die domein chat.freenode.net, waarna die gebruiker outomaties na die beste beskikbare bediener aangestuur word. Freenode is die grootste oopbron IRC-netwerk ter wêreld met ongeveer 50 000 gebruikers en 10 000 kanale. Freenode se amptelike webtuiste


In chemie is konsentrasie die mate waarin 'n hoeveelheid van 'n spesifieke stof in 'n hoeveelheid van 'n ander stof gemeng, of opgelos word. Dit kan toegepas word op enige soort chemiese mengsel, maar die mees algemene begrip hiervan is beperk tot homogene oplossings, waar dit verwys na die hoeveelheid opgeloste stof in die oplosmiddel. Om 'n oplossing te konsentreer, kan meer van die opgeloste stof bygevoeg word (soos meer suiker in 'n glas water), of die oplosmiddel kan verminder word (soos 'n suiker-water mengsel afkook). Daarteen, om 'n oplossing te verdun kan meer van die oplosmiddel bygevoeg word, of deur die opgeloste stof te verminder. Daar is talle maniere waarop 'n maat vir die konsentrasie gedefinieer kan word. Sommige definisies is handiger vir sommige situasies, andere vir andere. Die dimensies van die eenhede is nie dieselfde nie en dit is nie altyd eenvoudig die een maat in die ander om te sit nie. Die eenheid gaan uit van die aanname dat daar 'n meerderheidskomponent is (die oplosmiddel) en een of meer minderheidskomponente (die opgeloste stowwe) en dat die mengsel homogeen is (die oplossing).


'n Rivier is 'n natuurlike waterloop, gewoonlik van varswater, wat 'n oseaan, meer, see of ander rivier binnevloei. In sommige gevalle sal 'n rivier eenvoudig binne die grond invloei of heeltemal opdroog alvorens 'n ander watermassa bereik word. 'n Klein rivier kan onder verskillende ander name bekend staan, soos stroom, spruit, riviertjie, lopie of beek; daar bestaan geen omvattende reël oor wat as 'n rivier gedefinieer kan word nie. Die enigste uitsondering is die stroom: in party lande of gemeenskappe kan ’n stroom volgens sy grootte bepaal word. Baie name vir klein riviere is aan die geografiese ligging verbonde, soos Burn in Skotland en Noordoos-Engeland. 'n Rivier vorm deel van die hidrologiese siklus. Die water wat binne die rivier vloei is afkomstig van neerslag, wat deur middel van oppervlakafloop, die deursyfering en styging van watertafels, fonteine, en smeltwater van gletsers en ys gevoed word. Potamologie is die wetenskaplike studie van die riviere, terwyl limnologie die studie van vrye water in die algemeen is.


Die nasionale vlag van Costa Rica is op 21 Oktober 1964 amptelik in gebruik geneem. Die vlag vertoon ’n vertikale driekleur in vyf bane in (van bo na onder) blou, wit, rooi, wit en blou. Die blou en wit bane is ewe wyd en die rooi baan is twee keer so wyd soos een van die ander bane. Die drie kleure in die vlag het elk ’n simboliese betekenis. Blou stel die hemel voor asook die kanse wat verwesenlik kan word, idealisme, volharding en religieuse en spirituele verlange. Wit stel vrede, wysheid en geluk voor. Rooi stel die bloed van die martelaars in die stryd om onafhanklikheid voor asook lewensvreugde en die vrygewigheid van die volk. Die kleure het oorspronklik deur middel van die kleure van die Franse vlag verwys na die ideale van die Franse rewolusie (vryheid, gelykheid en broederskap). Die blou-wit-blou (dus sonder die rooi baan), verwys na die vlae van baie ander Amerikaanse lande wat met hulle blou-wit-blou die ligging van Amerika uitbeeld; sien onder ander vlae. Die vlag word in die Costa Ricaanse volkslied, Noble patria, tu hermosa bandera, besing.


Sarie is 'n Afrikaanse vrouetydskrif wat maandeliks deur Media24, 'n filiaalmaatskappy van Naspers uitgegee word. Die tydskrif se slagspreuk is My Inspirasie. Die redakteur is Michelle van Breda. Sarie se naam is aan die liedjie My Sarie Marais se titel ontleen. Die tydskrif het oorspronklik Sarie Marais geheet, 'n naam wat tydens die eerste uitgawe (6 Julie 1949) sinoniem was met die idee van maghebbende Afrikaanse vroulikheid. Dit was nie die eerste Afrikaanse tydskrif wat op die vrouemark gerig was nie, want Rooi Rose het reeds in 1942 die lig gesien onder leiding van Hendrikus Potgieter, beter bekend as die skrywer Mark Preston en Die Moderne Vrou, 'n publikasie van die Afrikaanse Pers Beperk, in 1936, maar dit het net sowat 'n jaar bestaan. Waarskynlik die vroegste voorbeeld van 'n Afrikaanse vrouetydskrif was Die Boerevrou, wat van Maart 1919 tot Desember 1931 verskyn het. Ook die Gereformeerde Vroueblad, opgerig in Junie 1946 onder leiding van Aletta du Plessis, is ouer as Sarie. Sarie se inhoud het uit die staanspoor gestrek van mode, skoonheid, huisdekor en kookkuns tot verhoudingsadvies en gesinsvoorligting.


Mathys Roets is 'n bekende Afrikaanse sanger. Hy tree ook saam met Kevin Leo en Danie Niehaus onder die verhoognaam Drie van die Bestes op. Roets was op 6 April 2009 in 'n ernstige motorfietsongeluk betrokke op pad na die KKNK op Oudtshoorn. Hy het 'n rugbesering opgedoen wat hom permanent in die onderlyf verlam gelaat het. Hy is ook mede-aanbieder van KykNET se leefstylprogram, Kamp dit uit, waar hy saam met Alexa Strachan toer. 'n Woonwa is spesiaal vir hom ingerig om rolstoel-toeganklik te wees. Nokturne, 1996 A life in song, 1997 Brug na nêrens, 2000 Hy's ons man, 2000 Die tyd sal leer, 2002 Sings Leonard Cohen (DVD), 2005 Fluister, 2007 The very best of Cat Stevens, 2008 The very best of Roger Whittaker, 2008 The very best of Neil Diamond, 2008 My storie (DVD), 2009 In retrospeksie, 2009 Reën, 2020 Kalp, Loraine (7 April 2009). "Mathys Roets ernstig beseer in motorfietsongeluk". Die Burger. Geargiveer vanaf die oorspronklike op 25 Julie 2010.


Sosialisme is 'n ekonomiese en politieke stelsel waar die werkers (en nie hul werkgewers nie) beheer oor die produksiemiddele, soos masjinerie en landbougrond uitoefen. Mense wat so 'n koöperatiewe samelewing bepleit word sosialiste genoem. Hulle glo daaraan dat goedere en dienste vir menslike gebruik, en nie vir winste geproduseer moet word nie. Sosialiste glo dat alles in die samelewing deur die koöperatiewe pogings van sy lede vervaardig moet word. Daar is verskeie vorme van sosialisme, en geen enkele definisie dek die totale spektrum nie. Hulle stem ooreen in die opsig dat die werkers die hulpbronne en produksiemiddele moet besit. Hulle verskil egter van mekaar in terme van die rol van die vryemark en beplanning, asook die rol van bestuurders en die regering se rol in die ekonomie. Robert Owen was die eerste sosialis. Sy volgelinge begin hulself in 1841 sosialiste te noem. Hy word steeds as die pionier van die Koöperatiewe Beweging in Brittanje beskou. Hy was van mening dat die werkers die maatskappye waar hulle werk moet besit. Die werkers sal dan die winste regverdig onder mekaar verdeel. Hy het so 'n nuwe model fabriek in New Lanark, Skotland opgerig.


Agamemnon Agamemnon (Grieks: Ἀγαμέμνων) is ’n karakter in die Griekse mitologie. Hy was die seun van koning Atreus van Micene en self die koning van óf Micene óf Argos. Toe Helena, die vrou van Menelaos, deur Paris van Troje ontvoer word, was Agamemnon die bevelvoerder van die Achajers in die daaropvolgende Trojaanse Oorlog. Sy naam in Grieks, Ἀγαμέμνων, beteken "baie standvastig", "onbuigbaar". Robert S. P. Beekes, Etymological Dictionary of Greek, Brill, 2009, p. 8. Hierdie artikel oor die Europese mitologie is ’n saadjie. U kan help deur dit uit te brei.


'n Strandhuis is 'n huis wat op of naby die strand geleë is, wat as 'n vakansie- of tweede woning vir mense dien wat naweke of vakansietye daar deurbring. Dit is in Skandinawiese lande al 'n ou tradisie om somerhuise langs die see op te rig. In Brittanje, Denemarke en ander Noord-Europese lande kan 'n strandhuis as 'n tuishuis ingerig word. Dit is gewoonlik neffens 'n sandstrand by 'n strandoord geleë, en is ontwerp om teen gure weer skuiling te bied, maar word nie ingeruim vir langdurige verblyf nie. Strandhuise word dikwels vereenselwig met strandtuine, wat met spesiale aanplantings en 'n besondere ontspanningsdoel ontwerp word. Een van die bekendste 20ste eeuse strandtuine is by Dungeness, Engeland, deur Derek Jarman aangelê. Dit spog met plaaslike boumateriaal, inheemse plantegroei en oopheid van die omliggende terrein. Ander strandtuine het al pogings aangewend om afgesonderde mikroklimate te skep. Swembaddens word gereeld by strandtuine aangetref. http://wordnetweb.princeton.edu/perl/webwn?s=beach%20house Wikimedia Commons het meer media in die kategorie Strandhuis. Hierdie artikel is ’n saadjie. Voel vry om Wikipedia te help deur dit uit te brei.


Die Suidelike Orkneyeilande (Engels: South Orkney Islands, Spaans: Islas Orcadas del Sur) is 'n eilandgroep naby die Antarktiese Skiereiland tussen die Suidelike Atlantiese Oseaan in die noorde en die Suidelike Oseaan in die suide. Die Suidelike Orkneyeilande is in die suidooste van Suid-Amerika tussen die Scotiasee in die noorde en die Weddellsee in die suide geleë. In die noordweste is Vuurland met Kaap Hoorn, in die noorde die Falkland-eilande en in die noordooste Suid-Georgië en die Suidelike Sandwicheilande geleë. Die Suidelike Orkneyeilande word deur Argentinië (Argentyns-Antarktika) en die Verenigde Koninkryk (Brits-Antarktiese Gebied) opgeëis en tot hul Antarktis-gebied gereken, maar omdat dit volgens internasionale reg nie erken word nie, val die eilande soos die res van Antarktika onder die saak van die Antarktis-verdrag. Die Suidelike Orkneyeilande is na Orkney, 'n eilandgroep langs die kus van Skotland, genoem. Wikimedia Commons het meer media in die kategorie Suidelike Orkneyeilande. (en) "South Orkney Islands". Encyclopædia Britannica. Besoek op 4 April 2020. Hierdie artikel is ’n saadjie. Voel vry om Wikipedia te help deur dit uit te brei.


Nababeep is 'n klein myndorp in die westelike Noord-Kaap (Suid-Afrika), 22 km noord van Springbok. Daar is in die 1850's begin om kopererts hier te ontgin en in 1876 is die eerste erts na Port Nolloth per spoor gestuur. Die myn het in 1919 gesluit toe die koperprys 'n algehele laagtepunt bereik het. Die mynbedrywighede is in 1937 hervat. Daar is 'n mynmuseum op die dorp. Die dorp se naam is afgelei van twee Namawoorde: naba (skof van 'n dier) en bib (klein fontein) wat met 'n bietjie verbeelding die fontein agter die koppie word. Lys van dorpe in Suid-Afrika "Hoofplek Nababeep". Sensus 2011. www.northerncape.org - Inligting oor Nababeep Geargiveer 5 Februarie 2011 op Wayback Machine Op Pad in Suid-Afrika. B.P.J. Erasmus. 1995. ISBN 1-86842-026-4


Ds. William Murray (Graaff-Reinet, 29 Oktober 1829 – Worcester, 16 Junie 1899) was die derde van ds. Andrew Murray sr. se vyf seuns wat predikant geword het. Reeds op 'n vroeë ouderdom gaan hy na Nederland om in die teologie te studeer en kom saam met ds. A.A. Louw in 1852 na Suid-Afrika terug. Sy eerste gemeente was die NG gemeente Middelburg, Kaap, waar hy arbei van 1854 tot 1865. Toe die Ringskommissie van Graaff-Reinet op 19 Mei 1852 amptelik oorgaan tot die stigting van die dié gemeente, was sy vader een van die drie kommissielede. Die eerste konsulent was sy oudste broer, ds. John Murray, destyds leraar van die NG gemeente Burgersdorp, waarna William die eerste leraar word. Gedurende sy bediening daar word 'n nuwe kerkgebou opgerig. Op 18 Junie 1865 vind sy bevestiging in die NG gemeente Worcester plaas, waar hy arbei tot en met sy dood in 1899. Blykbaar is die NG gemeente op De Doorns, NG gemeente Murray, na hom vernoem. Ds. Murray is, so skryf eerw.


Gammelstad is 'n nedersetting naby die Noord-Sweedse stad Luleå waarna dikwels as dié stad se oudste deel verwys word. Dit het as 'n tipiese kerkdorp met 408 huisies rondom die plaaslike steenkerk uit die 14de eeu ontstaan. Gammelstad word as die bes bewaarde kerkdorp in Swede beskou en is deur UNESCO in 1996 as wêrelderfenisgebied gelys. In die ylbevolkte noorde van Swede het tientalle van sogenaamde kyrkstäder of kerkdorpies met 'n kerk en 'n aantal klein huise ontstaan wat deur die bevolking van verafgeleë nedersettings net op kerklike feesdae en markdae en ter geleentheid van politieke vergaderings besoek en bewoon is. Hier het mense met vriende en kennisse uit ander landelike gemeenskappe gesels. Kerkfeeste is geleidelik in feeste vir ouer en jongmense ingedeel, en tydens die feeste vir jonger bewoners het mense dikwels kennis gemaak met hul latere eggenote. Die huidige wêrelderfenisgebied van Gammelstad het sy oorspronklike Middeleeuse straatuitleg bewaar en bestaan naas die kerk en sy aangrensende geboue uit rooi houthuise wat uit die 17de eeu dateer en hul funksie as tydelike veblyfplek vir kerkgangers nog tot in die vyftigerjare van die 20ste eeu vervul het.


Staw is 'n dorp in die Chełm-distrik in die Poolse woiwodskap Kujawië-Pommere. Die dorp is in die Middeleeue gestig. Hierdie artikel is ’n saadjie. Voel vry om Wikipedia te help deur dit uit te brei.


Die Koere (Lets: kursi / kurši, Skoorwalkoers: Kursenieki / Kāpenieks) was 'n Baltiese volk wat oorspronklik die gebied tussen die huidige nedersetting Selenogradsk (Cranz) op die Koerse Skoorwal en Koerland (Lets: Kurzeme) in die weste van die huidige Letland bewoon het. Hul stamgebied het in die noorde aan dié van die Lywe, in die ooste en weste aan dié van die Semgalle en Samogitiërs en in die suide aan dié van die Skalwiërs gegrens. Die suidelike Koerse geweste Lamotina (die gebied rondom Šilute), Pilsaten (die gebied rondom Klaipėda, Megove (die gebied rondom Palanga), Duvzare (die gebied tot by die Letlandse grens) en Ceclis (die huidige Samogitië) is tans in Litaue geleë. Die naam van die Koere kan as "vinnig op see" vertaal word.


Abazyns (абаза бызшва, Abaza Bizsjwa; Adigies: абазэбзэ) is ’n taal van die Abazyne van die Kaukasus-gebergte in die Republiek van Karatsjai-Tsjerkessië in Rusland. Dit bestaan uit twee dialekte, die Asjcherewa en die Tap'anta, wat die letterkundige standaard is. Die taal word deur sowat 35 000 mense in Rusland gepraat waar dit in ’n aangepaste Cyrilliese alfabet geskryf word. Dit word ook deur sowat 10 000 mense in Turkye gepraat waar dit in die Latynse alfabet geskryf word. Abazyns is, nes ander tale in die Noordwes-Kaukasiese taalfamilie, hoogs agglutinerend – dit het talle medeklinkers (63 foneme) en net twee klinkers. Dit is nou verwant aan Abchasies, maar het ’n paar foneme wat nie in Abchasies voorkom nie. (en) "Ethnologue: Languages of the World, Seventeenth edition, Abaza". Ethnologue. Geargiveer vanaf die oorspronklike op 12 Junie 2019. Besoek op 22 Augustus 2020. Abazyns by die Rosetta-projek Geargiveer 30 Maart 2008 op Wayback Machine Hierdie artikel is vertaal vanuit die Engelse Wikipedia


Van Dis in Zuid-Afrika is 'n dokumentêre-reeks wat in 2008 deur die Nederlandse publieke uitsaaier VPRO vervaardig is. Die reeks bestaan uit sewe episodes en handel oor Suid-Afrika na die afskaffing van Apartheid. Dit word aangebied deur Adriaan van Dis (Van Dis), 'n Nederlandse skrywer wat reeds voor apartheid baie deur Suid-Afrika gereis het. Die reeks is met baie pryse in Nederland bekroon. "WEERZIEN MET ZUID AFRIKA, Kaapstad en De Oostkaap". -- Van Dis kom vir die eerste keer in dertig jaar weer in Suid-Afrika; en ondersoek wat hy nog herken en of die Suid-Afrika van sy herinneringe nog bestaan. "ONTWORTELING EN TRADITIE Durban, KwaZulu-Natal" -- Van Dis ondersoek of tradisie en identiteit in die moderne wêreld behou kan word. "NIEUWE VERHOUDINGEN, Johannesburg en Soweto" -- Van Dis oor die probleme in Johannesburg en die verskil tussen arm en ryk. "VLUCHTELINGEN UIT ZIMBABWE, De Zimbabweaanse crisis" -- Van Dis oor die probleme in Zimbabwe. "VERLIEZERS VAN HET NIEUWE ZUID-AFRIKA, Boeren en Bushmen" -- Van Dis gaan besoek die verloorders van die nuwe Suid-Afrika: die Boere en die Boesman.


Karatsjai-Balkaries (къарачай-малкъар тил /qaraçay-malqar til/) is ’n Turkse taal wat deur die Karatsjais en Balkariërs gepraat word. Daar is twee dialekte, Karatsjai en Balkaries. Karatsjai-Balkaries word in die Cyrilliese alfabet geskryf. Die moderne alfabet lyk so: "Ethnologue: Languages of the World, Seventeenth edition, Karachay-Balkar" (in Engels). Ethnologue. Geargiveer vanaf die oorspronklike op 5 Mei 2020. Besoek op 20 Oktober 2015. Chodiyor Doniyorov en Saodat Doniyorova. Parlons Karatchay-Balkar. Parys: Harmattan, 2005. ISBN 2-7475-9577-3. Wikiwoordeboek het 'n inskrywing vir Karatsjai-Balkaries. Sien gerus Wikipedia se uitgawe in Karatsjai-Balkaries Inligting oor Karatsjai-Balkaries (in Russies en Karatsjai-Balkaries) Klein woordelys (in Russies) Hierdie artikel is vertaal vanuit die Engelse Wikipedia


Schuks Tshabalala’s Survival Guide to South Africa is 'n oorwegend Engelse rolprent wat deur die grapmaker Leon Schuster vervaardig is. In die rolprent word buitelandse besoekers wat die FIFA Sokker-Wêreldbekertoernooi in 2010 bywoon touwys gemaak oor hoe om in Suid-Afrika te oorleef. Die rolprent het na sy sesde week van vertonings reeds R29,5 miljoen verdien en word as Schuster se suksesvolste film tot hede gesien. Die rolprent het reeds die totale inkomste van Mama Jack (R27,2 miljoen in 2005) en Oh Schuks!...I'm Gatvol! (R23,4 miljoen in 2004) verbygesteek. Die rolprent is 'n komedie. Leon Schuster as “Schuks Tshabalala” Alfred Ntombela as Shorty Leon Schuster-fliek laat die geld inrol, Nuus24, besoek op 7 Julie 2010. Die rolprent se amptelike webwerf Lusmakertjie op YouTube


Wsewolod I (Russies: Всеволод I Ярославич; 1030 – 13 April 1093) het van 1078 tot met sy dood as grootprins oor Kiëf-Roes regeer. Hy was die vierde en gunsteling-seun van Jaroslaf die Wyse. Om die wapenstilstand met Bisantium in 1046 te verseël, het sy pa hom laat trou met Anastasia, die dogter van keiser Konstantyn IX Monomachos. Uit die huwelik is een kind gebore: Wladimir Monomach. Ná die dood van sy pa in 1054 het hy ’n soort driemanskap saam met sy broers, Isjaslaf en Swjatoslaf, gevorm wat saam oor Kiëf-Roes regeer het. Ná die dood van sy broer Swjatoslaf sou Wsewolod die troon bestyg, maar hy het dit afgestaan aan sy ouer broer, Isjaslaf. Toe dié twee jaar later sterf, het Wsewolod grootprins van Kiëf geword. Wsewolod het by sy eerste vrou een kind gehad: Wladimir Monomach By sy tweede vrou het hy vyf kinders gehad: Rostislaf Ewpraksia Katharina Maria Anna Hierdie artikel is merendeels vertaal vanaf die Nederlandse Wikipedia-artikel nl:Vsevolod I van Kiev


Gram is die internasionale eenheid vir massa in die SI-stelsel en word gedefinieer as 'n duisendste van 'n kilogram. Let daarop dat die gram nie 'n basiseenheid (fundamentele eenheid) in die SI-stelsel is nie. Ondanks die kilo-voorvoegsel word kilogram as die basiseenheid gesien. Dit is 'n uitsondering op die algemeen gebruikte konvensie. Voorvoegsels word egter afgelei van die eenheid gram. So is 'n miljoenste kilogram 'n milligram en nie 'n mikro-kilogram nie. Die gram is egter wel 'n fundamentele eenheid binne die eenheidstelsel cgs [en]. Die simbool van gram is g. Dit word soms foutiewelik as gr en gm aangedui. Laasgenoemde word soms in Anglo-Sakse lande gebruik. Een kubieke sentimeter water het 'n massa van ongeveer 1 gram.


In meetkunde is 'n middellyn 'n lynstuk tussen twee punte van 'n sirkel wat deur die middelpunt van hierdie sirkel loop. Die totale lengte van die middellyn word die diameter (en nie die deursnee nie) genoem. Die helfte van die lengte van die middellyn (oftewel die afstand vanaf die middelpunt tot die rand van die sirkel) word die radius (of straal) genoem.


Ys is 'n mineraal. Dit is die vaste vorm van water en kan uiteenlopende vorme soos sneeu, vriesreën, hael, gletsers of ysberge aanneem. Tegnies gesproke is ys een van die 15 kristalfases van water. Die teenwoordigheid van water op die planeet aarde bepaal die lewe, ook die mense se lewe. Ongeveer 10% van die planeet se landoppervlakte is tans met ys bedek, maar in die planeet se lang geskiedenis het dit anders gewees. In die Eoseen was daar dalk hoegenaamd geen landys nie, in die Kriogenium het dit amper die hele planeet bedek. Daar is tans ook -afhanklik van die seisoen- ongeveer 5% van die see se oppervlak met ys bedek rondom die twee pole. Hoeveel ys die planeet het, hang van twee ewewigte af. Die eerste ewewig is die balans tussen die hoeveelheid straling wat die son ontvang en die hoeveelheid wat dit weerkaats. Die teenwoordigheid van ys self beïnvloed dit, omdat ys 'n hoë albedo (weerkaatsingsvermoë) het. Die albedo van die oseaan is ongeveer 0,06, terwyl ys ongeveer 'n albedo van 0,5 tot 0,7 het.


Die trom is 'n lid van die perkussiefamilie van musiekinstrumente en word tegnies onder die membranofone geklassifiseer. Tromme bestaan minstens uit een membraan, wat die tromkop of tromvel heet, wat oor 'n holte gestrek is en deur die speler se hande of met behulp van 'n tromstok geslaan word om 'n klank voort te bring. Ander tegnieke kan ook gebruik word om klank uit tromme voort te bring, soos die "duimrol". Gewoonlik word 'n paar tromme gerangskik om 'n trommestel te vorm. Tromme is die wêreld se oudste instrumente in die aangetekende geskiedenis en hulle is ook die alomteenwoordigste. Die basiese ontwerp het oor duisende jare virtueel onveranderd gebly. Die meeste tromme word as ongestemde instrumente gesien, maar moderne musici het begin om tromme tot liedjies te stem; Terry Bozzio het bv. 'n trommestel gekonstrueer deur van diatoniese en chromaties gestemde tromme gebruik te maak. Sommige tromme, soos die timpani, is altyd tot 'n sekere toonhoogte gestem. Lys van musiekinstrumente Grove, George (2001). Stanley Sadie (red.). The New Grove Encyclopædia of Music and Musicians (2nd uitg.).


Die 2011 Absa Curriebeker kompetisie is vanaf 15 Julie tot 29 Oktober 2011 gespeel. Die Curriebeker is 'n jaarlikse rugbykompetisie wat tussen provinsiale spanne in Suid-Afrika uitgespook word. Dit was die 72ste seisoen van die kompetisie sedert dit vir die eerste keer in 1889 gespeel is. Die Natalse Haaie was die verdedigende kampioene. Hulle het die Westelike Provinsie met 30–10 in die 2010 Curriebeker Premierafdeling op Kings Park verslaan. Die eindstryd is op 29 Oktober 2011 beslis tussen die Leeus en die Natalse Haaie met die Leeus wat die titel gewen het. Voor die aanvang van die seisoen het al die provinsiale spanne in een verpligte vriendskaplike wedstryd elk gespeel. Die uitslae word hier onder weergegee. Pos = Tabel Posisie S = Speel W = Wen (4 punte) G = Gelykop (2 punte) V = Verloor (0 punte) PV = Punte vir (Totale punte aangeteken) PT = Punte teen (Totale punte afgestaan) +/- = Punteverskil (Die totaal van PV minus PT) BP = Bonuspunt Spanne kan tot twee bonuspunte in 'n rondomtaliewedstryd verdien.


Robert is 'n Amerikaanse musikant vanuit Olathe, Kansas. Hy het in die Amerikaanse somer van 1994 'n groep met sy broeder Ryan en toekomstige Get Up Kids-medelid Jim Suptic gevorm. Die groep het weens interne konflik ontbind, maar het later sonder Ryan en met nuweling Matt Pryor en tromspeler Nathan Shay hervorm. Shay is later weer deur Rob se broeder Ryan vervang en die groep het hul eerste plaat, Four Minute Mile, opgeneem. Hierdie artikel is ’n saadjie. Voel vry om Wikipedia te help deur dit uit te brei.


Ricky Januarie (* 2 Januarie 1982 in Hopefield, Suid-Afrika) is 'n oud-Springbokrugbyspeler wat tot 2010 vir die Westelike Provinsie in die Curriebeker en vir die Stormers Super 14-rugby gespeel het. Hy speel sedert 2011 sy rugby in Frankryk. Ricky Januarie by SARugby.co.za Ricky Januarie by www.genslin.us/bokke


Die Laerskool Koeberg (vroeër Koebergweg Primêre Skool en toe tot 1994 Laerskool Oranje) was een van die eerste laerskole in die Kaapse Skiereiland waarin Afrikaans as onderrigmedium gebruik is. Vandag is dit 'n multikulturele skool met leerders uit selfs Angola, die DRK en ander Afrikalande onderrig. Sommige an die skool se 427 leerders (2015) kom uit informele nedersettings soos Dunoon, Marconi Beam en Joe Slovo, townships soos Langa en Nyanga, maar ook voorstede soos Kensington, Maitland, Brooklyn, Ysterplaat en Milnerton. Baie van die leerders is kinders van vlugtelinge uit talle Afrikalande. In die vroeë jare van die twintigste eeu het baie verarmde Afrikaners na Kaapstad se mindergegoede voorstede, soos Woodstock, Maitland, Soutrivier en Observatory, gestroom op soek na 'n heenkome. Tot 1906 was daar in Maitland slegs die Engelse Coronation Road School vir betalende leerders, maar geen voorsiening is gemaak vir die behoeftes van die kinders uit arm gesinne nie. In Januarie 1907 maak die tweede skool in Maitland as 'n A3 of derdeklas-klas skool in Chapelstraat oop met 56 leerders en ene me. Du Plessis as eerste hoof.


Weer is die toestand van die atmosfeer, tot die mate wat dit warm of koud, nat of droog, kalm of stormagtig, oopgetrek of bewolk is. Die meeste weerverskynsels kom voor binne die troposfeer net onder die stratosfeer. Weer verwys, in die algemeen, na dag-tot-dag temperature en neerslae, terwyl klimaat die term is vir die gemiddelde atmosferiese toestand oor langer tydsperiodes. Wanneer dit in die algemeen gebruik word, verwys "weer" gewoonlik na die weer op Aarde. Die dryfkrag agter weer is merendeels digtheidsverskille (temperatuur en vog) tussen verskillende plekke. Hierdie verskille kan voorkom as gevolg van die hoek wat sonstrale die aarde se atmosfeer inval by 'n bepaalde plek, wat wissel by die lengtegrade vanaf die trope. Die sterk temperatuurverskille tussen die pole en tropiese lug veroorsaak die vorming van straalstrome. Weerstelsels in die middelbreedtegraadliggings, soos ekstratropiese siklone, word veroorsaak deur onstabiliteite van die straalstroomvloei. Omdat die aardas gekantel is relatief tot sy orbitaalvlak, val sonlig die Aarde se atmosfeer binne op verskillende hoeke by verskillende tye van die jaar. Op die aardoppervlak wissel temperature gewoonlik met ±40 °C per jaar.


Şehrazat Kemalî Söylemezoğlu (Scheherazade) (gebore 3 September 1952), bekend aan haar verhoognaam Şehrazat of Şehro, is 'n bekende Turkse celebutante, TV-persoonlikheid, komponis, liedjieskryfster, vervaardiger en jazz- en popmusieksangeres. Sy het gegradueer van die Internasionale Skool vir Choueifat, in Beiroet, Libanon, wat behoort tot 'n versameling van internasionale privaatskole, bestuur deur die SABIS van die Britse skoolstelsel in verskillende Midde-Oosterse lande. Dit was haar ouers se wil dat sy dit bywoon vir 'n beter opvoeding. Sy is Turks, Arabies, Frans en Engels magtig. Haar pa Siham Kemali Söylemezoğlu (kleinkind van Ali Kemali Pasha – een van die voormalige goewerneurs van Konya-stad) was 'n bekende sakeman wat beskou word as die eerste mynboumagnaat van Turkye. Haar ma Sevinç Tevs was die dogter van die Turkse ambassadeur van Albanië. Sy is die eerste internasionaalbekende jazzsangeres van Turkye, en word deur die owerhede beskryf as "een van die mees wonderbaarlike stemme van die 20ste eeu".


Trichardt is 'n dorp in die Suid-Afrikaanse provinsie van Mpumalanga. Dit lê noordoos van Secunda. Die dorpie het ontstaan toe die NG Kerk 'n nuwe gemeente hier gestig en ook 'n dorp geproklameer het in 1906. Die dorp was eers Trichardsfontein genoem, na Carel Trichardt, die oudste seun van Louis Tregardt. Mettertyd is die naam verkort na Trichardt. Lys van dorpe in Suid-Afrika Louis Tregardt-gedenktekens Op Pad in Suid-Afrika. B.P.J. Erasmus. 1995. ISBN 1-86842-026-4 "Hoofplek Trichardt". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Marcin Knackfus (Litaus Martynas Knakfusas, * voor 1742, † ná 1821) was 'n Pools-Litause argitek wat veral bekend staan vir sy talle Neoklassieke geboue in die Litause hoofstad Vilnius. Hieronder val die beroemde sterrewag (1782-1786), die binne-ontwerp van die Universiteit van Vilnius se hoofgeboue en 'n groot aantal openbare en privaat geboue. Buite Vilnius het hy die kerkgeboue van Kurtuvėnai en Troškūnai in die laat Barok-styl ontwerp. Knackfus het daarnaas bekendheid verwerf as die leermeester van Laurynas Gucevičius, Litaue se befaamde Klassisistiese boumeester.


Hückeswagen is 'n stad in die Duitse deelstaat Noordryn-Wesfale in die distrik Oberbergischer Kreis met 'n bevolking van sowat 15 600 en 'n oppervlakte van 50,5 km². Hückeswagen lê 308 m bo seevlak en sowat 40 km van Keulen af in die Bergisches Land aan die Wupper-rivier. Daar is twee damme in die stadsgebied, die Bevertalsperre en die Wuppertalsperre. Die plaaslike kasteel dateer uit die 12de eeu. "Information und Technik Nordrhein-Westfalen". Geargiveer vanaf die oorspronklike op 28 September 2011. Besoek op 21 Augustus 2012. (de) Amptelike webtuiste van Hückeswagen Hierdie artikel is ’n saadjie. Voel vry om Wikipedia te help deur dit uit te brei.


Patologie (of siekteleer) verwys na die studie van siektes. Aangesien dit so 'n wye onderwerp verteenwoordig word patologie onderverdeel in 'n verskeidenheid van velde wat strek van molekulêre patologie tot menslike patologie. Menslike patologie word gewoonlik opgedeel in: Anatomiese patologie Die studie van siektes deur die makro- en mikroskopiese ondersoek van weefsels. Chemiese patologie Hier word laboratorium-analises van biologiese materiaal gedoen en interpreteer. Forensiese patologie fokus op die oorsaak van dood, en word gewoonlik deur middel van 'n outopsie bepaal. Schuurmans Stekhoven, W. (1932). Nolst Trénité’s nieuw verpleegsters zakwoordenboekje (9de druk). Amsterdam: J.M. Meulenhoff. Wikimedia Commons het meer media in die kategorie Patologie. Hierdie artikel is ’n saadjie. Voel vry om Wikipedia te help deur dit uit te brei.


Gnaeus Iulius Agricola (13 Julie 40 n.C. – 23 Augustus 93 n.C.) was 'n Romeinse generaal wat 'n leidende rol gespeel het in die Romeinse verowering van Brittanje. Sy biografie, die De vita et moribus Iulii Agricolae, was die eerste van sy skoonseun, die historikus Tacitus, se gepubliseerde werke. Dit is die hoofbron aangaande Agricola, maar Dio Cassius en drie inskripsies wat in Brittanje aangetref is, insluitend die inskripsie op die Verulamiumplein, verwys ook na Agricola. Agricola is gebore in 'n gesiene politieke familie, en het sy militêre loopbaan in Britannia begin, waar hy onder goewerneur Gaius Suetonius Paulinus diens gedoen het. In sy daaropvolgende loopbaan het hy 'n verskeidenheid van ampte beklee; hy is aangestel as quaestor in die provinsie Asia in 64, toe as volkstribuun in 66 en praetor in 68. Hy het Vespasianus gesteun in die jaar van die vier keisers (69), en is na Vespasianus se bewindsoorname die opperbevel in Brittanje toegeken. Toe sy bevel in 73 verstryk, is hy opgeneem as patrisiër in Rome en is hy aangestel as goewerneur oor Gallia Aquitania.


Die Long Tompas is 'n geteerde bergpas in Mpumalanga, Suid-Afrika. Dit verbind Lydenburg met Sabie via die R37-hoofpad oor die Drakensberg. Die pas dra die naam van die bekende Long Tomkanonne wat die Boere teen die Britte gebruik het gedurende die Tweede Vryheidsoorlog. Die Voortrekkers het lank die droom gehad om 'n pad na Lourenço Marques (deesdae bekend as Maputo) te open. Lourenço Marques was nie onder Britse beheer nie. Die Drakensberg was egter 'n groot hindernis om die droom te bewaarheid. Toe goud gevind word by Lydenburg gedurende 1873 het die togryers 'n pad na Lourenço Marques gebou (200 km ver) bekend as die 'hawepad'. Gedurende 1871 het die Transvaalse Volksraad £3 000 bewillig vir die bou van 'n pad. Die kontrak is aan Abraham Espag toegeken. Sy pad het op baie plekke die ou 'hawepad' gevolg. Espag se pad was gedurende 1874 oopgestel. Die bestaande pas (55.6 km lank) bereik 'n hoogte van 2 150 m by sy hoogste punt. Vanaf Sabie klim die pad met 1 000 m en daal dan 670 m na Lydenburg.


Die Senqu Plaaslike Munisipaliteit is een van die plaaslike munisipaliteite in die Joe Gqabi-distriksmunisipaliteit in die Oos-Kaap, Suid-Afrika. Nedersettings in die munisipaliteit: Barkly-Oos Lady Grey (setel) Rhodes Rossouw Sterkspruit Hierdie artikel is ’n saadjie. Voel vry om Wikipedia te help deur dit uit te brei.


Bishopscourt is 'n welvarende voorstad in suidelike Kaapstad, Suid-Afrika. Volgens die 2011-sensus, het Bishopscourt 'n bevolking van 1 603 gehad. Etniese groepe Tale Subplek Bishopscourt Sensus 2011


Soos van die aarde gesien, sal 'n verduistering of eklipsering van die son plaasvind wanneer die maan tussen die son en die aarde deurbeweeg, en die maan die skyf van die son ten volle, of gedeeltelik bedek, soos gesien van 'n ligging op die aarde. Dit kan slegs gebeur tydens 'n nuwemaan, wanneer die son en maan in konjunksie (of sameloop) is, soos van die aarde gesien. Minstens twee, en tot soveel as vyf sonsverduisterings kom jaarliks voor; hoogstens twee kan 'n volkome verduistering uitmaak. Totale sonsverduisterings is nietmin seldsaam by enige spesifieke ligging aangesien totaliteit slegs langs 'n noue band op die aardoppervlakte voorkom, naamlik die pad van die maan se umbra. Sekere mense, soms genoem "eklipsjagters" of "umbrafiele", is bereid om na afgeleë bestemmings te reis, ten einde 'n voorspelde sentrale verduistering gade te slaan. Die sonsverduistering van 11 Augustus 1999 in Europa het blykbaar meegewerk om publieke belangstelling in die fenomeen aan te wakker,[verwysing benodig] wat blykbaar gelei het tot 'n ongewoon groot getal reise wat spesifiek onderneem is na die annulêre (of ringvormige) verduistering van 3 Oktober 2005, en dié van 29 Maart 2006.


Lineêre algebra is 'n vertakking van wiskunde begaand met die studie van vektore, met families van vektore genaamd vektorruimtes of lineêre ruimtes, en met funksies wat vektore as invoer (definisieversameling) en ander vektore as resultaat (waardeversameling) het, volgens sekere reëls. Hierdie funksies word lineêre afbeeldings genoem (of lineêre transformasies of lineêre operatore) en word dikwels voorgestel deur matrikse. Lineêre algebra staan sentraal tot moderne wiskunde en die toepassings daarvan. 'n Elementêre toepassing van lineêre algebra is die oplossing van 'n stelsel van lineêre vergelykings in verskeie onbekendes. Meer gevorderde toepassings is alomteenwoordig, in studierigtings so uiteenlopend as abstrakte algebra en funksionaalanalise. Lineêre algebra beskik oor 'n konkrete voorstelling in analitiese meetkunde (kyk illustrasie) en word veralgemeen in operatorteorie en moduleteorie. Dit het omvangryke toepassings in ingenieurswese, fisika, natuurwetenskappe en die sosiale wetenskappe. Nie-lineêre wiskundige modelle kan dikwels deur lineêre modelle benader word. Die vak het in die eerste helfte van die twintigste eeu begin om die moderne vorm aan te neem, waartydens etlike idees en metodes van vorige eeue veralgemeen is as abstrakte algebra.


Asteria was in die Griekse mitologie uit die tweede geslag Titane. Sy was die godin van voorspellings, profetiese drome en astrologie. Asteria was volgens Hesiodus die dogter van die Titane Koios en Foibe en die suster van Leto. Volgens hom het sy ’n dogter, Hekate, by Perses gehad. Asteria het in die Egeïese See gespring in die vorm van ’n kwartel om te ontsnap van Zeus se romantiese attensies. Sy het toe in die eiland Asteria verander. Hierdie artikel is merendeels vertaal vanaf die Engelse Wikipedia-artikel en:Asteria Hesiodus, Theogonie, 404ff. Theoi Project: Asteria Hierdie artikel is ’n saadjie. Voel vry om Wikipedia te help deur dit uit te brei.


Eros (Grieks: Ἔρως) was in die Griekse mitologie die oergod van seksuele liefde en skoonheid. Hy is ook as ’n vrugbaarheidsgod aanbid. Sy eweknie in die Romeinse mitologie is Kupido. In sommige mites was hy die seun van Afrodite en Ares, maar volgens Plato se Symposium is hy verwek deur Poros (Rykdom) en Penia (Armoede) op Afrodite se geboortedag. Nes met Dionisos word soms na hom verwys as Eleuterios, "Die Bevryder". Daar blyk twee kante aan Eros se bestaan te wees. In die eerste is hy ’n oergod wat nie net erotiese liefde verpersoonlik nie, maar ook die kreatiewe drif van die natuur, die eersgebore Lig vir die skepping en ordening van alle dinge in die kosmos. In Hesiodus se Teogonie het Eros uit Chaos, die leemte waaruit die hele wêreld ontstaan het, gekom saam met Gaia, die Aarde, en Tartaros, die onderwêreld; volgens Aristophanes se toneelstuk Die Voëls (omstreeks 414 v.C.) kom hy voort uit ’n eier wat deur Erebos (Duisternis) bevrug en deur Nyx (Nag) gelê is.


Die naam Uranus kan verwys na: Uranus (planeet), ’n planeet. Uranos of Uranus, 'n Griekse god.


Die Minotourus of Minotaurus (Grieks: Μῑνώταυρος; Minotauros) was in die Griekse mitologie ’n kreatuur met die kop van ’n bul en die lyf van ’n man, of soos deur Ovidius beskryf, "half man; half bul". Hy is aangehou in die Kretensiese Labirint, ’n soort doolhof wat vir dié doel vir koning Minos van Kreta gebou is. Dit is uiteindelik deur Theseus, die seun van Aigeas, doodgemaak. Nadat hy die troon van Kreta bestyg het, het Minos met sy broers gestry oor die reg om te regeer. Minos het vir Poseidon gevra om vir hom ’n sneeuwit bul te stuur as ’n teken van sy goedkeuring. Hy moes die bul aan Poseidon offer, maar het besluit om dit eerder te hou omdat dit so mooi was. Om hom te straf het Poseidon Pasiphaë, Minos se vrou, laat verlief raak op die bul van die see, die Kretensiese Bul. Sy het die argitek Daidalos gevra om vir haar ’n houtkoei te maak, waarin sy toe geklim het om met die bul te paar.


Die term Iapetus kan verwys na: Iapetos of Iapetus, ’n Titaan in die Griekse mitologie. Iapetus (maan), ’n natuurlike satelliet van die planeet Saturnus.


Batoemi (Georgies: ბათუმი [bɑtʰumi]) is die hoofstad en grootste stad van die outonome gebied Adzjarië in Georgië aan die Swartsee. Die stad het 'n bevolking van 152 839 in 2014 gehad en beslaan 'n oppervlakte van 64,9 km². Batoemi is ook die tweede grootste stad van dié land naas die hoofstad Tbilisi en is in 1866 tydens die Russiese Ryk gestig. Wikimedia Commons het meer media in die kategorie Batoemi. (ka) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Woschod-ruimteprogram (Russies: Восхо́д; "Opstyging", "Dagbreek") was ’n projek van die Sowjetunie vir twee bemande vlugte in die ruimte. Dit het gevolg op die Wostok-ruimteprogram – herwonne komponente is gebruik ná die kansellasie van dié program. Dit is nou bekend dat die Woschod-program slegs daarop gemik was om Sowjet-eerstes in die ruimte te behaal – die eerste sending met twee mense en die eerste ruimtewandeling. Daarna is die program afgeskaf ná net twee sendings. Dit is vervang deur die beter Sojoes-program. Die Woschod-ruimtetuig was eintlik ’n aangepaste Wostok-tuig. Die uitskietstoel is verwyder en twee of drie banke vir die bemanning is bygevoeg teen ’n 90 grade-hoek van die Wostok-bemanningsposisie. Die posisie van die instrumente is egter nie verander nie, sodat die bemanning hul nekke teen ’n hoek van 90 grade moes draai om die instrumente te sien. Daar was geen manier vir die bemanning om te ontsnap tydens ’n noodgeval met die lansering of landing nie. Kosmos 47 – onbemande toetsvlug Kosmos 57 – onbemande toetsvlug, onsuksesvol Kosmos 110 – Twee honde, Weterok en Oegoljok, 22 dae, gelanseer op 22 Februarie 1966.


Bonaire (Nederlands: [boːˈnɛːr(ə)], luister (hulp·inligting); Papiaments: Boneiru, [buˈneiru]) is 'n Nederlandse eiland in die Karibiese See en behoort tot die ABC-eilande net noord van Venezuela. Tot 2010 het Bonaire deel uitgemaak van die Nederlandse Antille, maar die eiland is sedert 10 Oktober 2010 'n besondere munisipaliteit binne Nederland. Die amptelike taal is Nederlands; ander tale wat gepraat word is Papiaments (die volkstaal) en verder ook Spaans en Engels. Die hoofstad en grootste stad is Kralendijk. Die eiland het 'n oppervlakte van 288 km² en 'n bevolking van 17 408 in 2013 gehad. Sedert 1 Januarie 2011 is die Amerikaanse dollar die amptelike geldeenheid. Die woord "Bonaire" is glo afgelei van die Caquetio-woord Bonay wat "lae land" beteken. Die vroeë Spaanse en Nederlandse koloniste het sy spelling tot Bojnaj en Bonaire verander. Franse invloed, wat op verskillende tyde teenwoordig was, was nooit sterk genoeg om die aanname moontlik te maak dat die woord "goeie lug" beteken nie.


SVG Göttingen 07 is 'n sokkerklub uit Göttingen in die deelstaat Neder-Sakse in Duitsland. Die klub is in 1907 gestig as Fußballklub Göttingia. In 1919 is daar met Sport 08 saamgesmelt om die huidige klub te vorm. Die klub is in 1945 deur die Geallieerdes ontbind, maar is herstig, aanvanklik as Sport-Vereinigung Göttingen, maar later is die huidige naam weer teruggeneem. Die klub se grootste prestasie was om die hoofrondte van die Tschammerpokal in 1934 te haal, waar daar met 1-5 teen FC Schalke 04 vasgeval is. Verder het die klub vanaf 1942 twee seisoene in die Gauliga op die hoogste vlak deurgebring. Na die Tweede Wêreldoorlog kon die klub nie weer dieselfde hoogtes bereik nie en teen 2000 was die klub in 'n finansiële verknorsing. Die klub het aangebied om met 1. SC Göttingen 05, die stad se gunsteling-klub, saam te smelt, maar die lede van 1. SC Göttingen 05 het daarteen gestem. Dit was op die ou end 'n gelukkige uitkoms vir SVG Göttingen 07, aangesien 1. SC Göttingen 05 in 2003 bankrot verklaar is en dus die klub se lede ook oor die afgrond sou saamsleep indien hulle drie jaar vantevore saamgesmelt het.


Andalusië (Spaans: Andalucía) is 'n outonome gewes in die suide van Spanje. Die gewes het 'n bevolking van 8 302 923 in 2010 gehad. Die hoofstad en grootste stad is Sevilla/Seville. Wikimedia Commons het meer media in die kategorie Andalusië. (en) Toerisme-inligting oor Andalusië op Wikivoyage (es) Amptelike webwerf Hierdie Spanje-verwante artikel is 'n saadjie. U kan help deur dit uit te brei.


FCSB (of sommer Steaua) is 'n Roemeense sportklub in die stad Boekarest wat bekend is vir hulle sokkerafdeling. Galatasaray is in 1947 deur Ghencea en sy maats van die Steaua hoërskool gestig. Steaua is die suksesvolste klub in die geskiedenis van Roemeense sokker, en het meer bekers as enige ander Roemeense klub ingepalm. Steaua se webwerf Geargiveer 4 Maart 2011 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die nasionale vlag van die Amerikaanse Maagde-eilande is op 17 Mei 1921 amptelik in gebruik geneem. Die vlag vertoon ’n goue arend met ’n skild voor sy bors, ’n olyftak in sy regterklou, drie pyle in sy linkerklou en die letters V (vlagpaalkant) en I (wapperkant), alles op ’n wit agtergrond. Die arend kyk in die rigting van die vlagpaal en die kleure van die Amerikaanse vlag word vertoon in die skild voor die arend se bors. Die drie pyle in die arend se linkerklou stel die drie grootste eilande van die Maagde-eilande voor: Sint Thomas, Sint John en Sint Croix. Verder stel geel die verskeie eienskappe van die gebied en die blomme voor, groen stel die heuwels voor, wit stel die wolke voor en blou stel die water voor. (en) Amerikaanse Maagde-eilande by Flags of the World. (en) "Flag of United States Virgin Islands". Encyclopædia Britannica. Besoek op 22 Mei 2019.


Die Anglo-Zoeloeoorlog is in 1879 tussen die Britse Ryk en die Zoeloe-koninkryk gevoer. Met lord Carnarvon se suksesvolle instelling van 'n federasie in Kanada is die idee gehuldig dat soortgelyke politieke pogings, gekoppel aan militêre veldtogte, moontlik suksesvol kan wees met die Afrikaryke, stamgebiede en die Boererepublieke in Suid-Afrika. In 1877 is Henry Bartle Frere as hoëkommissaris vir die Britse Ryk gestuur om so 'n plan in Suid-Afrika te implementeer. Van die struikelblokke vir sy planne was die twee onafhanklike state van die Boererepublieke en die Zoeloekoninkryk en sy leër. Frere, wat op sy eie inisiatief, en sonder die goedkeuring van die Britse regering opgetree het, en 'n oorlog met die Zoeloes wou ontlok, gee op 11 Desember 1878 'n ultimatum aan die Zoeloekoning Cetshwayo wat die koning nie kon nakom nie. Bartle Frere stuur toe vir lord Chelmsford na Zoeloeland. Die oorlog is gekenmerk deur verskeie bloedige slagtings, insluitende 'n verrassende oorwinning vir die Zoeloekrygers by die Slag van Isandlwana, asook as 'n baie belangrike tydperk in die tydlyn van imperialisme in die gebied.


Liesl du Toit (nèè Kriel) is 'n Afrikaanse sangeres. Sy het aanvanklik as lid van die populêre groep Shine4 opgetree. Haar debuut solo-album, Stukkie van jou Hart is in 2010 vrygestel. Sy het die meeste van die snitte op haar debuutalbum self geskryf (10 snitte self geskryf, 2 is deur ander skrywers). Du Toit het in 2013 in die Afrikaanse musiekblyspel "Pretville" die rol van die verpleegster, Santjie gespeel. Stukkie van jou Hart, 2010 Afri-Kaans op reis, 2011 Pretville, 2012 Lys van Suid-Afrikaanse musikale kunstenaars Liesl du Toit se amptelike tuisblad Geargiveer 11 Augustus 2020 op Wayback Machine Ek mis jou op YouTube Hierdie artikel is ’n saadjie. Voel vry om Wikipedia te help deur dit uit te brei.